
	讗讬诇讬诪讗 讻驻讗 讚讬讚讗 讛讬讬谞讜 讻谞讙讚 讘谞讬 诪注讬诐. 驻讬专砖 讛拽讜谞讟专住 讻驻讗 讚讬讚讗 注爪诐 专讞讘 砖诇 讻转祝 砖拽讜专讬谉 讗砖驻诇讚讜''谉 讘诇注''讝 注讚 讗讟诪讗 讛讬专讱 讚讛讬讬谞讜 讻谞讙讚 讘谞讬 诪注讬讬诐 讚专讬讗讛 讜讻讘讚 谞诪讬 诪讬拽专讜 讘谞讬 诪注讬讬诐 诇拽诪谉 (讚祝 谞讜:) 讙讘讬 谞讞诪专讜 讘谞讬 诪注讬讬诐 讜拽砖讛 诇驻讬专讜砖讜 讚谞讛讬 讚讘诇砖讜谉 诪砖谞讛 讜讘专讬讬转讗 讛讜讜 讘讻诇诇 讘谞讬 诪注讬讬诐 讘诇砖讜谉 讗诪讜专讗讬 诇讗 讛讜讜 讘讻诇诇 讻讚诪讜讻讞 诇注讬诇 (讚祝 谞讗:) 讙讘讬 谞驻讜诇讛 讚拽讗诪专 讗诪讬诪专 谞驻讜诇讛 砖讗诪专讜 爪专讬讻讛 讘讚讬拽讛 讻谞讙讚 讘谞讬 诪注讬诐 讜诪专 讝讜讟专讗 诪讜住讬祝 讻谞讙讚 讻诇 讛讞诇诇 诪砖诪注 讚诇讗 诪讬拽专讬 讘谞讬 诪注讬讬诐 讗诇讗 讻专住 讜讚拽讬谉 讜讗转讗 诪专 讝讜讟专讗 诇讗讜住讜驻讬 注讚 讻谞讙讚 讛讚驻谞讜转 讻讙讜谉 专讬讗讛 讜诇讘 讜讻讘讚 讜拽讜专拽讘谉 讜讘转专 讛讻讬 讘注讬 专讘 讛讜谞讗 谞讙讚 讛住讬诪谞讬谉 诪讗讬 讜讗诪专 诇讬讛 专讘 讗砖讬 讚拽砖讬谉 讛谉 讗爪诇 谞驻讬诇讛 讜讻谉 诇注讬诇 (讚祝 谞讙:) 讚拽讗诪专 砖诪讜讗诇 讚专讜住讛 砖讗诪专讜 爪专讬讻讛 讘讚讬拽讛 讻谞讙讚 讘谞讬 诪注讬讬诐 讜讗讞''讻 诪讜住讬祝 专讘 讞谞谉 讘专 专讘讗 诪砖诪讬讛 讚专讘 讻诇 讛讞诇诇 讜谞专讗讛 讚讻驻讗 讚讬讚讗 讚讛讻讗 诪住讜祝 讻驻讗 讚讬讚讗 注讚 讗讟诪讗 讚讗讬谉 讘讻诇诇 讝讛 讗诇讗 讻专住 讜讚拽讬谉 讜诇讛讻讬 驻专讬讱 讛讬讬谞讜 讻谞讙讚 讘谞讬 诪注讬讬诐 讜讛讗 讚诇讗 诪砖谞讬 诪转讞诇转 讻驻讗 砖讘讗 诇讛讜住讬祝 讗祝 专讬讗讛 讜讻讘讚 诪砖讜诐 讚诪砖诪注 诇讬讛 讻驻讗 住讜祝 讻驻讗 讜讙诐 讛讜讛 诇讬讛 诇诪谞拽讟 讻谞讙讚 讻诇 讛讞诇诇 讜讙诐 谞讬讞讗 诇讬讛 诇诪讬诪专 诪讻驻讗 讚诪讜讞讗 讻讚砖诪注讬谞谉 诇讬讛 诇专讘 诇注讬诇 (砖诐) 讚拽讗诪专 爪专讬讻讛 讘讚讬拽讛 谞讙讚 讻诇 讛讞诇诇 讜讗驻讬诇讜 讘住讬诪谞讬谉: 讬讘讬讗 讜讬拽讬祝. 讬讞转讜讱 住讬诪谉 讝讛 注爪诪讜 砖谞砖讞讟 讘诪拽讜诐 讗讞专 讗诐 讚讜诪讛 诪专讗讬转 砖诇 讞转讻讬诐 讟专驻讛 讚讛讜讗讬诇 讜讚讜诪讬谉 讬''诇 砖讗祝 讞转讱 讛专讗砖讜谉 讗讞专 注讬拽讜专 谞注砖讛 讜讛讛讬讗 讚驻''讘 (诇注讬诇 讻讞.) 讚砖讞讟 讗转 讛讜讜砖讟 讜谞诪爪讗转 讙专讙专转 砖诪讜讟讛 讝讛 讛讬讛 诪注砖讛 讜讗诪专讜 讻诇 住驻拽 讘砖讞讬讟讛 驻住讜诇讛 讗讬谉 讬讻讜诇 诇讛拽讬祝 注诇 讬讚讬 砖讬讞转讜讱 讛讜讜砖讟 注讚讬讬谉 讘诪拽讜诐 讗讞专 讚诪诪讛 谞驻砖讱 诇讗 讬讛讜 讚讜诪讬谉 讛讞转讜讻讬谉 讝讛 诇讝讛 讗驻讬诇讜 谞砖诪讟讛 讛讙专讙专转 拽讜讚诐 砖讞讬讟讛 讚讗讜转讛 砖注讛 讛讬讛 注讚讬讬谉 讞讬讜转 讘讜讜砖讟 讜注讻砖讬讜 讗讬谉 讘讜 讞讬讜转 讻诇诇 讜讗''转 讜讬讘讬讗 注讜祝 讗讞专 讜讬砖讞讜讟 讘讜 讗转 讛讜讜砖讟 讜讗讞''讻 讬砖诪讜讟 讗转 讛讙专讙专转 讜讬专讗讛 讗诐 诪专讗讬讛谉 砖诇 讛砖诪讜讟讜转 讛诇诇讜 砖讜讬谉 讜讬''诇 讚讗讬谉 诪拽讬驻讬谉 讗诇讗 讘讗讜转讜 注讜祝 注爪诪讜 讗讜 讘讗讜转讛 讛讘讛诪讛 注爪诪讛 讜诇诪讗讬 讚讙专住讬谞谉 讻讗谉 讘住驻专讬诐 讬讘讬讗 讘讛诪讛 讗讞专转 讜讬拽讬祝 拽砖讛: 讜讗诇讜 讻砖专讜转 讘讘讛诪讛. 讻讜诇讛讜 爪专讬讻讬 讻讚驻专讬砖谞讗 讘专讬砖 驻讬专拽讬谉 (讚祝 诪讘. 讚''讛 谞讬拽讘): (砖讬讬讱 诇注''讘) 讜讞讝讬讬讛 诇讚专讘 诪转谞讗 讚讗转讬讗 讘讝讛 讛讻诇诇 诪''讟 讚讚诪讬讗 诇谞讟讜诇讬. 讜讗''转 讚讛讻讗 诪砖诪注 讘讬谉 诇专''讬 讘讬谉 诇专''诇 讚诇讗 诪专讘讬谞谉 讘讝讛 讛讻诇诇 讗讗''讻 讚诪讬讗 诇讛谞讱 讚诪转谞讬转讬谉 讜讗诐 讻谉 讛讛讬讗 讚专讻讬砖 讘专 驻驻讗 讚诇拽转讛 讘讻讜诇讬讗 讗讞转 讛讬讻讬 讗转讬讗 讛讗诪专 讘专讬砖 驻讬专拽讬谉 (诇注讬诇 诪讙.) 讚诇注讜诇讗 讚讗诪专 讞' 讟专驻讜转 诪谞讜 讞讻诪讬诐 讚讗转讬 诇诪注讜讟讬 讚专讻讬砖 讘专 驻驻讗 讚诇讗 讚诪讬讗 讜讬''诇 讚住讘专 专讻讬砖 讚诪专讘讬谞谉 讘讝讛 讛讻诇诇 讗注''讙 讚诇讗 讚诪讬 讜专讘讬 讬讜讞谞谉 讜专''诇 驻诇讬讙讬 注诇讬讛 讻诪讜 注讜诇讗 讗''谞 住讘专 讻专''诇 讚讗诇讜 讻砖专讜转 讚讜拽讗 讜讗转讬讗 诪讗诇讜 讻砖专讜转 讻讬 讛讬讻讬 讚讗转讬 讚专讘 诪转谞讗 诇专''诇 讗注''讙 讚诇讗 讗转讬讗 讘讝讛 讛讻诇诇 讜讗''转 讜讗诪讗讬 诪讜拽讬 转诇诪讜讚讗 驻诇讜讙转讬讬讛讜 讘讚专讘 诪转谞讗 诇讜拽诪讛 讘讚专讻讬砖 讚专讘讬 讬讜讞谞谉 住讘专 讞讝讬讬讛 诇讚专讻讬砖 讚讗转讬讗 讘讝讛 讛讻诇诇 讜讗注''讙 讚诇讗 讚诪讬讗 讜讗转讗 讗诇讜 讟专驻讜转 诇诪注讜讟讬 讜专''诇 住讘专 讚讞讝讬讬讛 诇讚专讻讬砖 讚诇讗 讗转讬讗 讘讝讛 讛讻诇诇 诪砖讜诐 讚诇讗 讚诪讬讗 讜转谞讬 讗诇讜 讻砖专讜转 诇诪讬诪专 讚讛谞讬 讛讜讗 讚讻砖专讜转 讛讗 讚专讻讬砖 讘专 驻驻讗 讟专驻讛 讜讬''诇 讚拽讬诐 诇讬讛 诇诪住讚专 讛砖''住 讚驻诇讬讙讬 讘讚专讘 诪转谞讗:





专讘讬谞讜 讙专砖讜诐

讗讬 谞讬诪讗 诪讻驻讗 讚讬讚讗 讻讜' 驻诇爪讗 讘诇砖讜谉 讻谞注谉. 诪讻驻讗 讚诪讜讞讗 注讚 讗讟诪讗 讻诇讜诪专 讻诇 讛爪讜讗专 讻讜诇讜 诪谉 讛专讗砖 讜注讚 讛讬专讱. (讻讬讗)谞专讗讛 讚爪"诇 砖砖讬诪砖 讗转 专讘讬 专讘讛 讜专"讞 讻诇讜诪专 砖讛讬讛 诇讜诪讚 讗爪诇 专讘讬 讜专"讞. 讛讜讛 诇专' 专讘 讜专' 讞讬讬讗 讻诇讜诪专 砖讛讬讜 讗讜诪专 诇专') 砖诪讜讟讛 讜砖讞讜讟讛 讻砖专讛 讻诇讜诪专 砖讞讟 讗转 讛讘讛诪讛 讜诇讗讞专 砖讞讬讟讛 谞诪爪讗转 讛讙专讙专转 砖谞砖诪讟讛 诪诪拽讜诪讛 讻讬讜谉 讚谞砖讞讟讛 讻砖专讛 讚讗讬 谞砖诪讟讛 诪诪拽讜诪讛 拽讜讚诐 砖讞讬讟讛 诇讗 讛讬讛 讬讻讜诇 诇砖讜讞讟讛. 讜专' 讬讜讞谞谉 讗诪专 讬讘讬讗 讘讛诪讛 讗讞专转 讜讬拽讬祝 讻诇讜诪专 讬讘讬讗 讘讛诪讛 讗讞专转 讜讬砖诪讟谞讛 诇讗讞专 砖讞讬讟讛 讜讬讚诪讛 诇讜 讗诐 讚讜诪讛 讗诐 诇讗讜. 讗诪专 专讘 谞讞诪谉 诇讗 砖谞讜 讗诇讗 砖诇讗 转驻住 讘住讬诪谞讬谉 讜砖讞讟 讜讚讗讬 讚讗诪专讬' 讗讬 讗驻砖专 诇砖诪讜讟讛 砖转讬注砖讛 砖讞讜讟讛 讗讘诇 转驻住 讘住讬诪谞讬谉 讜砖讞讟 讗驻砖专 诇砖诪讜讟讛 砖转讬注砖讛 砖讞讜讟讛 讜讟专驻讛:



专讬砖讘讗. 爪讬讬讚:





专诪讘"谉

讗讘诇 转驻住 讘住讬' 讟专驻讛 讗驻砖专 诇砖诪讜讟讛 砖转注砖讛 砖讞讜讟讛. 驻讬专讜' 砖讞讬讟讛 讻讛讜讙谉 砖讗讬谞讛 谞讻砖专转 讗驻讬' 讘讛拽驻讛 讜砖诪注转讬 讚专讘 谞讞诪谉 讗转专讜讜讬讬讛讜 拽讗讬 讛讬诇讻讱 讛诇讻讛 讻专' 讬讜讞谞谉 讚专讘 讜专' 讬讜讞谞谉 讛诇讻讛 讻专' 讬讜讞谞谉 讜注讜讚 诇讞讜诪专讗 讜讻谉 讚注转 讘注诇 讛讛诇讻讜转 讝"诇 讜讻讗谉 讟注讜 诪拽爪转 诪讞讘专讬 砖诪讜注讜转. 



讗讬诪专 拽谞讬讬讛 诪讞讬讬讛. 驻讬' 砖讗诐 讛讬讬谞讜 讞讜砖砖讬谉 诇住驻拽 讚专讜住讛 讛讬讛 爪专讬讻讛 讘讚讬拽讛 讘讻讜诇讛 讜讗诐 讛讗讚讬诪讜 住讬诪谞讬谉 注爪诪谉 讻诇诇 讗讜 砖诇讗 讛讗讚讬诪讜 讜谞诪爪讗 讘讛谉 谞拽讘 讻诇 砖讛讜讗 讘讬谉 讘讜讜砖讟 讘讬谉 讘拽谞讛 讟专驻讛 讚诪讬拽诇' 拽诇讬 诇讬讛 讝讬讛专讗 讗讘诇 注讻砖讬讜 砖讗讬谉 讞讜砖砖讬谉 诇住驻拽 讚专讜住' 讘讜讚拽讬谉 讘住讬' 注爪诪谉 讘诇讘讚 讜讗诐 谞驻住拽讛 讙专讙专转 讘专讜讘讛 讟专驻讛 讜讗诐 诇讗讜 讻砖专讛 讜讻谉 讘讜讚拽讬谉 讘讜讜砖讟 诪讘讞讜抓 讜讘讬谉 讘注讜祝 讜讘讬谉 讘讘讛诪讛 诪讜转专转 诇驻讬 诪讛 砖讻转讘谞讜 讘转讞诇转 讛驻专拽. 讜诇驻讬 讚讘专讬 专砖"讬 讝"诇 讘讜讚拽讬谉 讗讜转讜 诪讘驻谞讬诐 讜讘讘讛诪讛 讗讬谉 诇讛 讘讚讬拽讛 讜讗讬 讗驻砖专 诇讜诪专 砖转讜诇讬谉 讘拽谞讛 讜讗"爪 讘讚讬拽讛 讻诇诇 讚讻讬讜谉 讚讗讬转专注 诇讬讛 讞讜砖砖讬谉 讜讗驻讬诇讜 诇注讜诇讗 讚诇讗 讞讬讬砖 讛讻讗 讞讬讬砖讬谞谉 讜讻"砖 砖讗讬谉 讛诇讻讛 讻注讜诇讗 讚拽讬"诇 讞讜砖砖讬谉 诇住驻拽 讚专讜住讛, 讜讘讙讚讜诇讜转 讙专住讬谞谉 讛讛讜讗 讻专讞讗, 讜诇讗 讻讚讘专讬 专砖"讬 讝"诇. 



讛讗 讚转谞谉 注讚 讻诪讛 转讞住专 注讚 讻讗讬住专 讛讗讬讟诇拽讬. 转诪讛谞讬 讜诇讬转谞讬 讘专讬砖讗 讘讗诇讜 讟专驻讜转 讞住专转 讛讙专讙专转 讻讗讬住专 讚讛讗 诪砖诪注 讚诇讗 驻诇讬讙讬 专讘谞谉 注诇讬讛 讚专砖讘"讙 讜讘住' 讙专' 讜砖讘 砖诪注转讗 讘讝讛 讛讻诇诇 讗转讜 讗诇讗 讛讗 讻讬讜谉 讚拽转谞讬 讗诪讗讬 诇讗 转谞讗 诇讬讛 讘讟专驻讜转 讜诇讗讜 拽"讜 讛讜讗 讚诪讬谞讬 驻住讬拽转 讙专讙专转 诇讗 拽转谞讬 讚讛讗 讗讬讻讗 谞拽讘讬诐, 讜谞住讚拽讛, 讜谞驻讞转讛 讻讜诇讛. 



讛讗 讚讗诪专讬谞谉 讝讛 讛讻诇诇 诇讗转讜讬讬 诪讗讬 诇讗转讜讬讬 讛谞讬 砖诪注转讛. 讜诇讗 讗诪专讬谞谉 诇讗转讜讬讬 讞住专 讙专讙专转 诪砖讜诐 讚诪转谞讬' 讛讬讗 讗讘诇 砖讘 砖诪注转' 爪专讬讻讬谉 诇诪讬转谞讬谞讛讜 讜诇讛讻讬 诪讬讬转讬 诇讛讜 讘讝讛 讛讻诇诇.
讜讛讜讬 讬讜讚注, 讚讘讬谉 诇专' 讬讜讞谞谉 讚讗诪专 讗诇讜 讟专驻讜转 讜讘讬谉 诇专讬砖 诇拽讬砖 讚讗诪专 讗诇讜 讻砖专讜转 讚讜拽讗 砖讬转 砖诪注转' 讘讝讛 讛讻诇诇 讗转讜 诪砖讜诐 讚讛讬讬谞讜 谞讟讜诇讬 讜谞拽讜讘讬 讜驻住讜拽讬 讜讗诇讜 讟专驻讜转 讜讚讜诪讬讛谉 讚讜拽讗 拽讗诪专讬谞谉 讗讘诇 讗讚专讘 诪转谞讛 驻诇讬讙讬 讜拽"诇 讻讬讜谉 讚驻住拽讬谞谉 讘讙诪专讗 讚专讘 诪转谞讛 讟专驻讛 讘讚讗讬注讻讜诇 谞讬讘讬讛 讗诇诪讗 讗诇讜 讻砖专讜转 讚讜拽讗 讻专讬砖 诇拽讬砖 讜讗谞谉 驻住拽讬谞谉 讻专' 讬讜讞谞谉 讘专 诪讛谞讬 转诇转 讚驻' 讛讞讜诇抓 (讬讘诪讜转 诇讜,讘). 
讜诇讬 谞专讗讛 讚讗诪住拽谞' 讗诇讜 讟专驻讜转 讚讜拽讗 讜讗诇讜 讻砖专讜转 讚讜拽讗 转谞讗 诇讛讜 讗诇讜 讟专驻讜转 诇诪注讜讟讬 讚专讘 诪转谞讛 讘讚诇讗 讗讬注讻讜诇 诪砖讜诐 讚讚诪讬讗 诇谞讟讜诇讬 讻专' 讬讜讞谞谉 讜转谞讗 讗诇讜 讻砖专讜转 诇诪注讜讟讬 讘讚讗讬注讻讜诇 讚诇讗 讚诪讬' 诇讞讚 诪讬谞讬讬讛讜 讜诇讗 驻住拽讬' 诇讛 诇讗 讻专' 讬讜讞谞谉 诇讙诪专讬 讜诇讗 讻专"诇 诇讙诪专讬 讗"谞 专' 讬讜讞谞谉 讜专"诇 讘讚专讘 诪转谞讛 讙讜驻讬讛 讗讬驻诇讬讙讜 讜讛诇讻讛 讻专' 讬讜讞谞谉 讚诪讻砖专 诪讬讛讜 讘讚讗讬注讻讜诇 谞讬讘讬讛 讟专驻讬谞谉 讗谞谉 讜讚讬讬拽讬' 讗诇讜 讻砖专讜转 讻讟注诪' 讚专"诇 讜诇讗 讻讛诇讻转讬讛 讜诪砖讜"讛 诇讗 讛讜讬讗 诪诪谞讬讬谞讗 讚讛转诐 讚讛讗 讛诇讻讛 讻专讘讬 讬讜讞谞谉 讛讬讗 讘诪讗讬 讚驻诇讬讙讬.





专砖讘"讗

砖诪讜讟讛 讜砖讞讜讟讛 讻砖讬专讛 砖讗讬 讗驻砖专 诇砖诪讜讟讛 砖转注砖讛 砖讞讜讟讛 (讜讻谉)   专' 讬讜讞谞谉 讗诪专 讬讘讜讗 讜讬拽讬祝. 讻讱 讛讙讬专住讗 讘诪拽爪转 讛住驻专讬诐, 讜讻谉 讛讜讗 讘驻讬专讜砖   专讘讬谞讜 砖诇诪讛 讝"诇, 讻诇讜诪专 讬讘讬讗 讗讜转讜 讛拽谞讛 讛砖诪讜讟 讘注爪诪讜 讜讬讞转讜讱 讘讜 讞转讱 讗讞讚,   讜讗诐 讚讜诪讬谉 砖谞讬 讛讞转讻讬谉 讟专讬驻讛, 讚讻诪讜 砖讞转讱 讝讛 谞注砖讛 诇讗讞专 诪讬转转 讛讘讛诪讛 讻讱 谞注砖讛   讞转讱 讛砖讞讜讟讛 诇讗讞专 注讬拽讜专, 讗讘诇 诇讛讘讬讗 讘讛诪讛 讗讞专转 讜诇讛拽讬祝 讘讛, 讻讜诇讬 讛讗讬 诇讗   诪拽讬诇讬谞谉. 讜谞专讗讛 砖讚讬诪讜 注谞讬谉 讝讛 诇注谞讬谉 砖讗诪专讜 诇诪注诇讛 (谞, 讗) 讗讘诇 诇讗 诪讙住讛   诇讚拽讛 讜诇讗 诪讚拽讛 诇讙住讛, 讜驻讬专砖 专讘讬谞讜 砖诇诪讛 讝"诇 砖诐 讗驻讬诇讜 诪讗讜诪讗 诇讗讜谞讗, 讗讘诇   诪讘讛诪讛 诇讘讛诪讛 驻砖讬讟讗 讚诇讗 (诪拽驻讬讚讬谞谉) [诪拽讬驻讬谉], 讜诇驻讬 讙讬专住讗 讝讜 拽砖讛 诇诪讛   砖驻讬专砖谞讜 诇诪注诇讛 讘驻专拽 专讗砖讜谉 (讟, 讗) 讜讘专讗砖 驻专拽 讝讛 (诪讚, 讗) 讚注讬拽讜专 住讬诪谞讬谉   讛讬讬谞讜 砖谞注拽专 讻讜诇讜 诪诪拽讜诐 讞讘讜专讜 讘诇讞讬, 讚诪砖讜诐 讟专讬驻讛 诇讬讻讗, 讚讗讬谞讛 谞讟专驻转 讘讻讱,   讗诇讗 砖讙讝专转 讛讻转讜讘 讛讬讗 砖诇讗 转讛谞讬 砖讞讬讟转讛 讘住讬诪谞讬谉 注拽讜专讬谉 讻讜诇谉 讜讗祝 注诇 驻讬 砖讛谉   讞讬讬谉, 讜讗诐 讻谉 讛讬讗讱 谞拽讬祝 讘讜 讚讜讚讗讬 诇讗 讬讚诪讜 诇注讜诇诐 砖讛专讬 讛讞转讱 讛专讗砖讜谉 谞注砖讛   讘讞讬讜转讜 砖诇 住讬诪谉 讜讞转讱 讝讛 讛砖谞讬 谞注砖讛 诇讗讞专 诪讬转转讜. 诇驻讬讻讱 谞专讗讬转 讙讬专住转 讛讙讗讜谞讬诐   讝"诇 砖讙讜专住讬谉 讬讘讬讗 讘讛诪讛 讗讞专转 讜讬拽讬祝, 讻诇讜诪专 讬讘讬讗 讘讛诪讛 讗讞专转 讜讬砖讞讟谞讛 讜讗讞专 讻讱   讬注拽讜专 讛住讬诪谞讬谉 讜讬拽讬祝 讛注讬拽讜专 讗诐 讚讜诪讬谉 讛注拽讜专讬谉 诪诪拽讜诐 砖谞注拽专讜 诪诪讞讘专转谉 讻砖专讛,   讚讜讚讗讬 诇讗讞专 砖讞讬讟讛 谞砖诪讟, 讜讗诐 诇讗讜 讘讬讚讜注 砖诪拽讜讚诐 砖讞讬讟讛 谞砖诪讟, 讜诇驻讬讻讱 讗讬谞谉   讚讜诪讬谉.



专讘 谞讞诪谉 讗诪专 诇讗 讗诪专谉 讗诇讗 讚诇讗 转驻住 讘住讬诪谞讬谉. 讻讱 讛讙讬专住讗 讘诪拽爪转   讛住驻专讬诐, 讜诇驻讬 讙讬专住讗 讝讜 诪砖诪注 讚专讘 谞讞诪谉 讞讜诇拽 讛讜讗 诇讜诪专 砖讗驻讬诇讜 讛拽驻讛 讗讬谞讛   诪讜爪讬讗 诪讬讚讬 住驻拽 讗诇讗 讘砖诇讗 转驻住 讘住讬诪谞讬谉 [讗讘诇 转驻住 讘住讬诪谞讬谉] 讗驻砖专 诇砖诪讜讟讛   砖转注砖讛 砖讞讜讟讛 砖驻讬专, 讜诇驻讬讻讱 诇讗 转讜注讬诇 讘讛 讛拽驻讛, 讜讻讬讜谉 讚诇讗 讗讬驻住讬拽讗 讛诇讻转讗 讻讞讚   诪讬谞讬讬讛讜, 讜讗讬住讜专讗 讚讗讜专讬讬转讗 拽转谞讬 诇讞讜诪专讗 讜讘注讬讗 讛拽驻讛 讜讛讜讗 砖诇讗 转驻住 讘住讬诪谞讬谉,   讜讗驻讬诇讜 诇诪拽爪转 讛住驻专讬诐 [讚讙专住讬] 讗诪专 专讘 谞讞诪谉, 讙诐 讻谉 讬砖 诇驻专砖 讚专讘 谞讞诪谉 诇讗 驻住拽   讻讞讚 诪讬谞讬讬讛讜, 讜诇讗 讘讗 讗诇讗 诇驻专砖 讜诇讜诪专 讚诇注讜诇诐 讘注讬 讚诇讗 转驻住 讘住讬诪谞讬谉 诇诪专   讻讚讗讬转 诇讬讛 讜诇诪专 讻讚讗讬转 诇讬讛, 讜讛讬诇讻讱 讛讜讛 诇讬讛 专' 讬讜讞谞谉 诇讙讘讬 专讘 讜拽讬讬诪讗 诇谉   讻专' 讬讜讞谞谉, 讛讬诇讻讱 讘注讬讗 讛拽驻讛 讜讛讜讗 砖诇讗 转驻住 讘住讬诪谞讬诐, 讜讻谉 驻住拽 讛专讘 讘注诇   讛讛诇讻讜转 讙讚讜诇讜转 讝"诇, 讜讛专诪讘"诐 (驻"讙, 讛讟"讝) 讜讛专"讝 讝"诇 讜砖讗专 诪讞讘专讬 讛诇讻讜转   讛砖讞讬讟讛 驻住拽讜 讚讘专讬 专讘 谞讞诪谉 讻爪讜专转谉 讚讛讻诇 讛讜诇讱 讗讞专 转驻讬住讛, 讜讗诐 转驻住 讘住讬诪谞讬谉   讟专讬驻讛 诇注讜诇诐 讜讗诐 诇讗 转驻住 讘住讬诪谞讬谉 讻砖专讛 诇注讜诇诐 讜讗驻讬诇讜 讘诇讗 讛拽驻讛, 讜谞专讗讛   讚住讘讬专讗 诇讬讛 讚专讘 谞讞诪谉 讗讚专讘 拽讗讬 讜诇讗 讗讚专讘讬 讬讜讞谞谉 [讜]讗祝 注诇 讙讘 讚转驻住 讘住讬诪谞讬谉,   讛讗 讗驻砖专 诇讛拽讬祝 砖讗讬谉 注讬拽讜专 砖诇讗讞专 砖讞讬讟讛  讚讜诪讛 诇注讬拽讜专 砖诇 拽讜讚诐 砖讞讬讟讛,   讜讛讬诇讻讱 讛讜讛 诇讬讛 专讘 讜专讘 谞讞诪谉 诇讙讘讬 专' 讬讜讞谞谉 讜拽讬讬诪讗 诇谉 讻讜讜转讬讬讛讜 讚专讘讬诐   谞讬谞讛讜.



讗转诪专 专' 讬讜讞谞谉 讗诪专 讜讻讜'. 讛讗 讚讗讬驻诇讬讙讜 专' 讬讜讞谞谉 讜专讬砖 诇拽讬砖   讘讗诇讜 讟专驻讜转 讜讗诇讜 讻砖专讜转 讚诪转谞讬转讬谉, 讗讬 讗诇讜 讚专讬砖讗 讚讜拽讗 讜住讬驻讗 讘讙专专讗 讗讬 讗诇讜   讚住讬驻讗 讚讜拽讗 讜专讬砖讗 讗讬讬讚讬 讚讘注讬 诇诪讬转谞讬 住讬驻讗 讗诇讜 谞拽讬讟 诇讬讛, 讜讗诪专讬谞谉 讚讘讚专讘   诪转谞讛 驻诇讬讙讬, 讚诇专' 讬讜讞谞谉 讻砖专讛 讜诇专讬砖 诇拽讬砖 讟专驻讛 诇讗讜 诇诪讬诪专讗 讚讗诇讜 讚诪转谞讬转讬谉   讚讜拽讗 讛谞讬 讚转谞讬 讘讛讜 讘讛讚讬讗 讟专讬驻讛 拽讗诪专讬 讜诇讗 讟驻讬, 讚讛讗 讗讬讻讗 讘住讙状专 讜砖讘   砖诪注转转讗, 讜讗转讬讗谉 讘讝讛 讛讻诇诇 讜诇讗 诪讬驻诇讙讬 讗诇讗 讘讚专讘 诪转谞讛 讘诇讞讜讚, 讗诇讗 讛讻讬 拽讗诪专讬   讗诇讜 讜讻诇 讛讚讜诪讜转 诇讗诇讜, 讜讻讬 拽讗诪专 专' 讬讜讞谞谉 讞讝讗 转谞讗 诇专讘 诪转谞讛 讚讚诪讬讗 诇谞讟讜诇讬   诇讗 讚诪讬讗 诪诪砖 拽讗诪专 讗诇讗 讚讗讬讻讗 诇诪讬讟注讬 讘讛 讚讚诪讬讗 诇谞讟讜诇讬. 讜诪砖讜诐 讛讻讬 转谞讗 讗诇讜   诇讜诪专 讚讗讬谞讜 讚讜诪讛 讜讗讬谞讛 讘讻诇诇, 讜讛讗 讚诇讗 讗讬驻诇讬讙讜 讘讚专讻讬砖 讘专 驻驻讗 讚讗诪专 诇拽转讛   讘讻讜诇讬讗 讗讞转 讟专讬驻讛, 讚讛讗 诇讗 讚诪讬讗 讻诇诇 诇讛谞讬 讚诪转谞讬转讬谉 讻讚讗诪专讬谞谉 讘专讬砖 驻讬专拽讬谉   (讞讜诇讬谉 诪讙, 讗) 砖诪谞讛 诪讬谞讬 讟专驻讬讜转 谞讗诪专讜 诇诪砖讛 讜讗诪专讬谞谉 诇诪注讜讟讬 诪讗讬, 讜讗住讬拽谞讗   诇诪注讜讟讬 讚专讻讬砖 讘专 驻驻讗 讚诇讗 讚诪讬 讻诇诇 诇讻诇 讛谞讬 砖诪谞讛, 讗讬讻讗 诇诪讬诪专 讚拽讬诐 诇讬讛   诇转诇诪讜讚讗 讚讘讬谉 专讘讬 讬讜讞谞谉 讜讘讬谉 专讬砖 诇拽讬砖 诪讻砖专讬 诇讛 讚住讘讬专讗 诇讛讜 讻讚注讜诇讗 讚诪诪注讟   诇讛 诇注讬诇 讘专讬砖 驻讬专拽讬谉, 讜诪讬讛讜 拽讬讬诪讗 诇谉 讻专讻讬砖 讘专 驻驻讗, 讞讚 诪讚驻专讻讬谞谉 诇讛 诇注讬诇   讜讗诪专讬谞谉 讜讛讗 讗讬讻讗 讚专讻讬砖 讜诇讗 驻专拽讬谞谉 讜诇讗 住讘专 诇讛 讻讜转讬讛 砖诪注 诪讬谞讛 讚讛讬诇讻转讗   讻讜转讬讛, 讜注讜讚 讚讗诪专讬谞谉 诇拽诪谉 (讞讜诇讬谉 谞讛, 讘) 讗诪专 专讘 谞讞诪谉 砖讗诇讬转 诇讻诇 讟专讜驻讗讬 讚诪注专讘讗   讜讗诪专讜 讛诇讻讛 讻专讻讬砖 讘专 驻驻讗 讜诪住转讘专讗 讚诇讗 讗驻砖专 诇讛讜 诇讗讜拽讜诪讬 驻诇讜讙转讬讬讛讜 讘讚专讻讬砖   讘专 驻驻讗, 讚讘砖诇诪讗 诇专讬砖 诇拽讬砖 谞讬讞讗 讚讞讝讜 转谞讗 讚诇讗 讚诪讬讗 诇讞讚 诪讬谞讬讛, 讗诇讗 诇专'   讬讜讞谞谉 讗讚专讘讛 讻讬讜谉 讚诇讗 讚诪讬讗 讻诇诇 诇讬转 诇讬讛 诇转谞讗 诇诪讬转谞讗 诪砖讜诐 诇转讛 讚讬讚讛 讗诇讗   讟专驻讜转 讚讜拽讗 讚诪谞讗 转讬转讬 诇讗住讜专 讻谞状诇.





讛诪讗讬专讬

专讗讬谞讜 讗转 讛讗专住 讘拽谞讛 讗注"驻 砖讗讬谉 砖诐 讗诇讗 诪砖讛讜 讜讛拽谞讛 讗讬谉 谞拽讜讘转讜 讘诪砖讛讜 讟专驻讛 砖讛讗专住 砖讜专祝 讻诇 住讘讬讘讜转讬讜 注讚 砖谞砖专祝 专讜讘讜 讜讻诇 砖讛讜讗 讘专讬讗 砖讬注砖讛 讛专讬 讛讜讗 讻诪讬 砖谞注砖讛:



讬砖 诪讬 砖讗讜诪专 砖讗祝 诇讘讛诪讛 讬砖 诇讜砖讟 讘讚讬拽讛 砖讗诐 转讞讜砖 诇讜诪专 砖诪讗 讘诪拽讜诐 讗专住 砖讞讟 讗注"驻 讻谉 讛讗专住 谞讬讻专 住讘讬讘 讛讞转讱 讜讗讬谞讜 讚讜诪讛 诇住驻拽 谞拽讘 讜讗讬谉 讛讚讘专讬诐 谞专讗讬谉 砖诪拽讜诐 讛讞转讱 诪转讻讜讜抓 讛讜讗 讜讗讬谉 讗讚诪讬诪讜转 讛讗专住 谞讬讻专 讘讜 讜诇讗 注讜讚 讗诇讗 砖讬砖 讗讜诪专讬诐 砖讛谞拽讘 讬砖 诇讜 讘讚讬拽讛 讗祝 诪讘讞讜抓 讻诪讜 砖讛转讘讗专:



讘讚拽 讜诇讗 讛讗讚讬诐 讛讘砖专 讻砖专讛 讜诪讙讚讜诇讬 讛讗讞专讜谞讬诐 住讜讘专讬诐 砖讗诐 诇讗 讘讚拽 住诪讜讱 诇讚专讬住转讜 讟专驻讛 砖诪讗 诪砖讬专讚 讛讗专住 诇注诪拽 讛讘砖专 讛讘专讬讗 诪诇诪注诇讛 讜谞拽讘 诪诇诪讟讛 讘讗讬讘专讬诐 讛驻谞讬诪讬讬诐 讜诇讗 讬专讗讛 诇讬 讻谉 讜讗祝 讘讘讚讬拽讛 讝讜 讻转讘讜 诪拽爪转 讙讗讜谞讬诐 砖讗讬谉 住讜诪讻讬谉 讘讛 注诇 注爪诪谞讜 讻诪讜 砖讘讬讗专谞讜 诇诪注诇讛 讘诪拽爪转 讘讚讬拽讜转 讜讬砖 讞讜诇拽讬诐 讘讚讘专:



讘讚讬拽讛 讝讜 诇讗 住讜祝 讚讘专 砖讛讬讗 讘住驻拽 讚专讜住讛 讗诇讗 讗祝 讘讚专讜住讛 讜讚讗讬转 讜讞讻诪讬 讛爪专驻转讬诐 讻转讘讜 砖讛注讜驻讜转 讛讚拽讬诐 讘讚讬拽转诐 拽砖讛 讜讗讬谉 住讜诪讻讬谉 讘讛 讜讻谉 讻转讘讜 拽爪转 讞讻诪讬 讛讚讜专 砖诇驻谞讬谞讜 注诇 讗专住 讛谞抓 砖讗讬谞讜 诪讗讚讬诐 讛讘砖专 讜诪转讜讱 讻讱 讗讬谉 讘讚讬拽讛 诇讜 讜讻诇谉 谞住讻诪讬诐 讘讛 讘驻讬' 住讜讙讬讗 讝讜 讘诪讛 砖讗诪专讜 讛讛讜讗 砖专拽驻讗 讚住驻拽 讚专讜住讜转 专"诇 住诇 诪诇讗 注讜驻讜转 砖谞讻谞住 讛谞抓 诇砖诐 讜讚专住 讚讗转讗 诇拽诪讬讛 讚专讘 讜讬砖 诪驻专砖讬诐 砖专拽驻讗 拽谉 注诐 拽谞讬 讗讙讜注 转专讙讜诪讜 注诐 砖专拽驻讬 讗转谞讙讬讚 讜谞专讗讛 砖讛讻谞讬住讜 谞抓 诇砖诐 砖讚专讬谞讛讜 诇砖诪讜讗诇 讜讞谞拽讬谞讛讜 讜砖讚讬谞讛讜 讘谞讛专讗 讜砖讗诇讜 讘讛 诇讬砖讚讬谞讛讜 讻讬 诇讗 讞谞拽谉 讜讛砖讬讘 诪驻专讞谉 讜讗讝诇谉 讻诇讜诪专 讗讬讻讗 转拽诇讛 讜诇讬讝讘讬谞讛讜 诇讙讜讬诐 讚讬诇诪讗 讗转讬 诇讝讘谞讬谞讛讜 诇讬砖专讗诇 讜诇讬砖讛讬谞讛讜 诇讗讞专 砖谞讬诐 注砖专 讞讚砖 讚讬诇诪讗 讗转讬 讘讛 诇讬讚讬 转拽诇讛 讜诇讬砖讚讬谞讛讜 讘讗砖驻讛 讜诇讟注诪讬讱 诇讬转讘讬谞讛讜 诇讙讜讬诐 讻讬 讞谞讬拽讬 讗诇讗 诇驻专住讜诪讬 诪讬诇转讗 讚讗讬住讜专讗 讜讛谉 砖讜讗诇讬诐 讜诇诪讛 讛讞诇讬讟诐 诇讗讬住讜专 讜诇讬讘讚拽谞讛讜 讜转讬专爪讜 讘讛 讚专讻讬诐 讗诇讜 砖讻转讘谞讜 诪讛诐 砖驻讬专讜砖讜 砖讛注讜驻讜转 讛讚拽讬诐 讘讚讬拽转诐 拽砖讛 砖讗讬谉 讛讗讚诪讬诪讜转 谞讬讻专 讘讛诐 讻诇 讻讱 讜诪讛诐 砖驻讬专砖讜 砖讛谞抓 拽诇讬砖 讝讬讛专讬讛 讜讗讬谞讜 诪讗讚讬诐 讛讘砖专 讜诪讛诐 砖驻讬专砖讜 砖讗讬谉 讘讚讬拽讛 讘讚专讜住讛 讗诇讗 讘讗讜转讛 砖讗诪专讜 讗讬谉 讞讜砖砖讬谉 讻讙讜谉 讗讬讛讜 砖转讬拽 讜讗讬谞讛讜 砖转拽讬 讜住驻拽 讻诇讘讗 住驻拽 砖讜谞专讗 讜讚讜诪讬讛诐 讜住驻拽讜转 讗诇讜 讛讬讜 诪讗讜转诐 (砖讗诪专讜) 砖讞讜砖砖讬谉 诇讛诐 讜讗讬谉 诇讛诐 讘讚讬拽讛 讜讝讜 讜讚讗讬 拽砖讛 诪讻诇诐 砖讗讜转谉 砖讗诪专讜 讗讬谉 讞讜砖砖讬谉 讗讬谉 爪专讬讻讜转 讘讚讬拽讛 讻诇诇 讜讗祝 讘讚专讜住讛 讜讚讗讬 讗诪专讜 讗注"驻 砖讛讗讚讬诐 讘砖专 讻谞讙讚 住讬诪谞讬谉 讻砖专讛 注讚 砖讬讗讚讬诪讜 住讬诪谞讬谉 注爪诪谉 讗诇诪讗 讗祝 讚专讜住讛 讜讚讗讬 讬砖 诇讛 讘讚讬拽讛 讗诇讗 砖讬砖 讗讜诪专讬诐 砖讗讬谉 讘讚讬拽讛 讗诇讗 讘住诪讜讱 诇讚专讬住讛 讜住驻拽讜转 讗诇讜 专讞讜拽 诇讚专讬住讛 讛讬讛 讜诪"诪 讻诇 讗诇讜 讞讜诪专讜转 讬转专讜转 讛谉 讜注拽专 讛讚讘专讬诐 砖诇讗 讻讬讜谉 砖诪讜讗诇 讗诇讗 诇驻专住诐 讛讗讬住讜专 讜诇讗 讞砖砖 诇讛驻住讚 讚诪讬讙讚专 诪讬诇转讗 砖讗谞讬 砖讗讬谉 讞讜砖砖讬谉 讘讛 诇讛驻住讚 讗讜 砖诪讗 诇驻讬' 砖谞讬 砖诇 砖专拽驻讗 注讚讬讬谉 诇讗 讛讬讜 专讗讜讬讬诐 诇讗讻讬诇讛:



讚讘专讬诐 砖讘讬讗专谞讜 讘讛诐 砖讗讬谉 讚专讬住讛 砖诇讛诐 讚专讬住讛 讻讙讜谉 讻诇讘 讘砖讗专 讘注诇讬 讞讬讬诐 讜讻讙讜谉 讞讜诇讚讛 讘讙讚讬讬诐 讜讞转讜诇 讘讻讘砖讬诐 讜讝讗讘 讘讙住讛 讜讛讚讜诪讬诐 诇讗诇讜 讗诐 讚专住讜 讗讬谉 讞讜砖砖讬谉 诇讛诐 讗讘诇 讗诐 谞拽讘讜 注讚 讛讞诇诇 讟专驻讛 讞讜砖砖讬谉 砖诪讗 谞拽讘 讗讞讚 诪谉 讛讚拽讬谉 讜讗讬谉 讻讗谉 讘讚讬拽讛 砖谞拽讘 讚拽 讗讬谞讜 谞讘讚拽 讬驻讛 讜讻谉 讛讚讬谉 讘诪讞讟 讗讜 讘拽讜抓 讗讘诇 讗诐 诇讗 讛讙讬注 诇讞诇诇 讻砖专讛:



专讗讬谞讜 讛讗专住 讻谞讙讚 诪拽讜诐 砖讗讬谉 讘讜 讟专驻讜转 讗诇讗 讘谞讬讟诇 讻砖专讛 讗讬谉 讞讜砖砖讬谉 诇谞讟讬诇转 讘砖专 讜讗诐 谞转诪住诪住 讛讘砖专 讘住讬讘转讜 注讚 砖谞注砖讛 讘砖专 诪转 专讜讗讬谉 讗讜转讜 讻讗诇讜 讗讬谞讜 讜讗诐 谞讟讬诇转讜 注讜砖讛 讟专驻讛 讛专讬 讛讬讗 讟专驻讛 讜讗诐 诇讗讜 讻砖专讛:



专讬讗讛 砖讘砖注讛 砖诪专讬诪讬诐 讗讜转讛 谞讜驻诇转 转诇讞讬诐 转诇讞讬诐 讟专驻讛 讛专讬 讝讛 讘砖专 诪转 讜讻讗诇讜 讗讬谞讜 讜讗注"驻 砖讘砖注讛 砖注讜诪讚转 注诇 讛砖诇讞谉 讗讬谞讛 诪转驻专拽转:



讻讘专 讘讬讗专谞讜 讘驻专拽讬诐 砖注讘专讜 砖讗诐 砖讞讟 讗转 讛讜砖讟 讜谞诪爪讗转 讙专讙专转 砖诪讜讟讛 讟讜专驻讬谉 讗讜转讛 诪住驻拽 砖诪讗 拽讜讚诐 砖讞讬讟讛 讛讬讛 诪注转讛 谞诪爪讗转 砖诪讜讟讛 讜砖讞讜讟讛 讻砖专讛 砖讗诐 谞砖诪讟讛 拽讜讚诐 砖讞讬讟讛 诇讗 讛讬讛 讗驻砖专 诇讛 诇讬砖讞讟 讜讚讗讬 讗讞专 砖讞讬讟讛 谞砖诪讟讛 讜讗讬谉 讗谞讜 爪专讬讻讬谉 诇讛讘讬讗 讘讛诪讛 诪诪拽讜诐 讗讞专 讜诇砖讞讟讛 讜诇砖诪讜讟 讙专讙专转 砖诇讛 讜诇讛拽讬驻讛 诇讝讜 讗诐 讚讜诪讛 诇讛 讗诐 诇讗讜 砖讗讬谉 砖诪讜讟讛 谞注砖讬转 砖讞讜讟讛 诇注讜诇诐 讜讗诐 转驻砖 讘住讬诪谞讬诐 讘砖注转 砖讞讬讟讛 讟专驻讛 讛讜讗讬诇 讜转驻砖 讘住讬诪谞讬谉 (讗讬) 讗驻砖专 诇砖诪讜讟讛 砖转讬注砖讛 砖讞讜讟讛:



讞讻诪讬 讛讚讜专 砖诇驻谞讬谞讜 讛住讻讬诪讜 砖讝讛 砖讗讚诐 转讜驻住 讘讬讚讜 注讜专 砖讗讞讜专讬 讛爪讜讗专 讻讚讬 砖诇讗 讬砖诪讟讜 讛住讬诪谞讬谉 讘砖讞讬讟讛 讗讬诇讱 讜讗讬诇讱 讛专讬 讛讜讗 谞讚讜谉 讻转驻讬住转 住讬诪谞讬谉 讜讟专驻讛:



讻诇 诪拽讜诐 砖讛讜讻转讛 讘讜 讛讘讛诪讛 讜诪转讛 讘讜 讜讻谉 讗谞讜 专讜讗讬诐 转诪讬讚 注诇 诪讻讛 讻讝讜 砖讛讬讗 诪转讛 讘讛 讜讗讬谉 讗谞讜 诪讜爪讗讬谉 讗讜转讛 讘讻诇诇 讟专驻讜转 砖诪谞讜 讞讻诪讬诐 讗讬谉 诪讻谞讬住讬谉 讗讜转讛 讘讻诇诇 讟专驻讜转 砖讗讬谉 诇讱 讘讟专驻讜转 讗诇讗 诪讛 砖诪谞讜 讞讻诪讬诐 讜讛讜讗 砖讗诪专讜 讚讘讬 讬讜住祝 专讬砖讘讗 诪讞讜 讘讙讬讚讗 谞砖讬讗 讜拽讟诇讬 讜讚讘讬 专讘 驻驻讗 诪讞讜 讘讻讜诇讬讗转讗 讜拽讟诇讬 讻诇讜诪专 讜讛讬讜 住讘讜专讬诐 诇讛讜住讬驻诐 注诇 讛讟专驻讜转 注讚 砖讗诪专讜 讜讻讬 诇讛讜住讬祝 注诇 讛讟专驻讜转 讬砖 讗讬谉 诇讱 讘讟专驻讜转 讗诇讗 诪讛 砖诪谞讜 讞讻诪讬诐 讜讗注"讙 讚讞讝讬谞谉 讚诪讬转讬 讙诪讬专讬 讚讗讬 讘讚专讬 诇讛 住讬诪谞讬谉 讞讬讬 讜讻谉 讗诐 专讗讬谞讜 讘讻诇诇 讟专驻讜转 讚讘专讬诐 砖讗谞讜 专讜讗讬谉 讗讜转诐 讘讘讛诪讛 讜讛讜讗 讞讬讛 讗讬谉 诪拽讬诇讬谉 讘讻讱 讗驻讬' 专讗讬谞讜 讛讚讘专 讘讛转诪讚讛 讜砖讛注讬讚讜 讛专讜驻讗讬诐 注诇讬讛 砖讻谉 讻诇诇 讛讚讘专讬诐 讗讬谉 诇讱 讘讟专驻讜转 诇讗 诇拽讜诇讗 讜诇讗 诇讞讜诪专讗 讗诇讗 诪讛 砖诪谞讜 讞讻诪讬诐:



讛诪砖谞讛 讛砖谞讬转 讜讛讻讜谞讛 诇讘讗专 讘讛 讻砖专讜转 砖讘讘讛诪讛 讗注"驻 砖讬砖 砖诐 诇拽讜转 讜讛讜讗 砖讗诪专 讜讗诇讜 讻砖专讜转 讘讘讛诪讛 谞讬拽讘讛 讛讙专讙专转 讗讜 砖谞住讚拽讛 注讚 讻诪讛 转讞住专 专讘谉 砖诪注讜谉 讘谉 讙诪诇讬讗诇 讗讜诪专 注讚 讻讗讬住专 讛讗讬讟诇拽讬 谞驻讞转讛 讛讙讜诇讙诇转 讜诇讗 谞讬拽讘 拽专讜诐 砖诇 诪讜讞 谞讬拽讘 讛诇讘 讜诇讗 诇讘讬转 讞诇诇讜 谞砖讘专讛 讛砖讚专讛 讜诇讗 谞驻住拽 讛讞讜讟 砖诇讛 谞讬讟诇讛 讛讻讘讚 (讜诇讗) 谞砖转讬讬专 诪诪谞讛 讻讝讬转 讛诪住住 讜讘讬转 讛讻讜住讜转 砖谞讬拽讘讜 讝讛 诇转讜讱 讝讛 谞讬讟诇 讛讟讞讜诇 谞讬讟诇讜 讛讻诇讬讜转 谞讬讟诇 诇讞讬 讛转讞转讜谉 谞讬讟诇讛 讛讗诐 砖诇讛 讜讞专讜转讛 讘讬讚讬 砖诪讬诐 讛讙诇讜讚讛 专' 诪讗讬专 诪讻砖讬专 讜讞讻诪讬诐 驻讜住诇讬谉 讗诪专 讛专"诪 驻讬' 谞讬拽讘讛 讛讙专讙专转 谞拽讘讬诐 诪驻讜诇砖讬诐 讗讘诇 诇讗 讞住专 诪讙讜驻讛 砖讜诐 讚讘专 讻诪讜 砖谞讜拽讘 讛诪讞讟 注诇 讛注讜专 讻诇 讗讜转谉 谞拽讘讬诐 诪爪讟专驻讬诐 讗诐 讬砖 讘讻诇诇谉 砖讬注讜专 专讜讘 讙专讙专转 讟专驻讛 讜讗诐 讬砖 讘讗讜转谉 讛谞拽讘讬诐 讞住专讜谉 讗讜 讗诐 讞住专 诪诪谞讛 专爪讜注讜转 讗专讜讻讜转 讗诐 注讜诇讛 讻诇诇 转砖讘讜专转 诪讛 砖讞住专 诪讙讜驻讛 讬讜转专 诪讻讗讬住专 讟专驻讛 讜讗诐 讛讬讛 诪爪讜诪爪诐 讗讜 驻讞讜转 讻砖专讛 讜讗诐 谞住讚拽讛 讗专讻讛 讜诇讗 讞住专 诪讙讜驻讛 讻诇讜诐 讗驻讬' 诇讗 谞砖转讬讬专 讗诇讗 诪砖讛讜 诇诪注诇讛 讜诪砖讛讜 诇诪讟讛 讻砖专讛 讜讛讘谉 讘讗诪专讬 诪砖讛讜 诇诪讟讛 砖讻讜讜谞转讬 诇讜诪专 砖讬讛讬讛 讗讜转讜 诪砖讛讜 诪讜住祝 注诇 讛诪拽讜诐 诪谉 讛讙专讙专转 砖讗讬谞讜 诪讚讬谉 讛专讬讗讛 讻诪讜 砖讝讻专谞讜 讜诪讛 砖谞驻讞转讛 讛讙讜诇讙讜诇转 讛讜讗 砖谞住讚拽讛 诇讗 砖谞转专爪爪讛 讜讻讘专 讝讻专谞讜 驻注诪讬诐 砖砖讬注讜专 讛讗讬住专 诪砖拽诇 讗专讘注讛 讙专讙专讬诐 砖注讜专讬诐 讜注讜讘讬讜 讻专讗讜讬 讜爪讜专转讜 注讙讜诇讛 讜诪讛 砖讗诪专 讘讻讘讚 谞砖转讬讬专 诪诪谞讛 讻讘专 讗诪专谞讜 讗讬讝讛 砖讬注讜专 讬砖转讬讬专 诪诪谞讛 讜讘讗讬 讝讛 诪拽讜诐 讜讗讝 转讛讬讛 讻砖专讛 讜诪讛 砖讗诪专 谞讬讟诇讜 讛讻诇讬讜转 砖谞注讚专讜 讘讘转 讗讞转 讜讻谉 讗诐 诇讗 谞诪爪讗转 讗诇讗 讻讜诇讬讗 讗讞转 讗讜 谞诪爪讗讜 砖诇砖 讻讜诇讬讜转 讛专讬 讛讬讗 讻砖专讛 讜讗诐 谞诪爪讗转 讗讜转讛 讛讗讞转 讗讜 讻诇 讗讞转 诪讛砖转讬诐 拽讟谞讛 诪讗讚 驻讞讜转讛 诪讙专讙讬专 讛驻讜诇 讘注讝讬诐 讜讘爪讗谉 讗讜 驻讞讜转讛 诪讙专讙讬专 讛注谞讘 讟专驻讛 讗注"驻 砖讗诐 诇讗 谞诪爪讗讜 讻诇 注拽专 讻砖专讛 讜谞拽讘 讛讻讜诇讬讗 讗讬谉 砖讜讗诇讬谉 注诇讬讜 讜讗诐 谞诪爪讗转 诪讜讙诇讗 讟专驻讛 讜讗诐 讘诪爪讗 讘讛 诪讬诐 爪诇讜诇讬诐 讜讗讬谞诐 住专讜讞讬诐 讛专讬 讛讬讗 讻砖专讛 讜讛讗诐 讛讜讗 讛专讞诐 讜讞专讜转讛 讘讬讚讬 砖诪讬诐 讛驻讞讚谞讬转 诪讛讚讘专讬诐 讛讟讘注讬讬诐 讻诪讜 砖转专讗讛 讘专拽 讗讜 砖砖诪注讛 专注诐 讗讜 讬讗专注 诇讛 讞讜诇讬 砖讬讜诇讬讚 诇讛 驻讞讚 注讚 砖转讬讘砖 专讬讗转讛 讻砖专讛 讗讘诇 讗诐 讛驻讞讬讚 讗讜转讛 讗讚诐 讗讜 专讗转讛 砖砖讜讞讟讬谉 讗讜转讛 讜驻讞讚讛 注讚 砖讛讙讬注讛 诇驻专拽 讛讝讛 讟专驻讛 讜讬讜讚注 住讘转 讛驻讞讚 讘诪讛 砖讗谞讬 讗讜诪专 讜讝讛 砖讬诪诇讗讜 讻诇讬 讞专住 砖讜注 讘讗讘专 诇讘谉 诪讬诐 拽专讬诐 讜谞讜转谞讬谉 砖诐 讛专讬讗讛 讗诐 讛讬讛 讘讬诪讜转 讛讞诪讛 讜讗诐 讛讬讛 讘讬诪讜转 讛讙砖诪讬诐 讬讛讗 讻诇讬 讗讚讜诐 讛注讬谉 讜诪诪诇讗讬谉 讗讜转讜 诪诪讬诐 讞诪讬谉 讜谞讜转谞讬谉 砖诐 讛专讬讗讛 讜诪砖讛讬谉 讗讜转讛 讻"讚 砖注讜转 讗诐 讞讝专讛 诇注谞讬谞讛 讛讟讘注讬 讛专讬 讛讬讗 讘讬讚讬 砖诪讬诐 讜讻砖专讛 讜讗诐 诇讗讜 讛专讬 讝讛 讘讬讚讬 讗讚诐 讜讟专驻讛 讜住讘转 诪讛 砖讛转谞讜 砖讬讛讬讛 讛讻诇讬 诇讘谉 讗讜 讗讚讜诐 诪讛 砖讗讜诪专 讜讛讬讗 砖讻诇讬 讞专住 砖诇讛诐 讘讗讜转讜 讛讝诪谉 讻驻讬 讗讜转谉 讛诪诇讗讻讜转 讛诪驻讜专住诪讜转 讘讗讜转讜 讛讝诪谉 讛讬讛 讛诇讘谉 诪讝讬注 诪转拽专专讬谉 讘讜 讛诪讬诐 砖讛讜讗 爪专讬讱 讗诇 诪讬诐 拽专讬诐 讘讬诪讜转 讛讞诪讛 讛转谞讛 砖讬讛讗 讛讻诇讬 诇讘谉 诪讝讬注 讜讝讜 讛讬讗 讘拽讜谞讬讗 驻诇讬讗讛 讜讚注 讗讜转讛 诇讱 讜讛讜讗讬诇 讜讝讻专谞讜 注谞讬谉 讬讜讘砖 讛专讬讗讛 谞讚讘专 讘讙讜讜谞讬讛 讚注 砖讛专讬讗讛 讛砖讞讜专讛 讛讬讗 讻注讬谉 讛讚讬讜 讜讛讗讚讜诪讛 讻注讬谉 讛讘砖专 讜爪讜专转讜 讜讛讬专讜拽讛 讻注讬谉 讻专讻讜诐 讛专注 讛谞拽专讗 注爪驻讬专 讗讜 讻注讬谉 讞诇诪讜谉 讘讬爪讛 讜讛讻专转讬 讛讜讗 讻注讬谉 拽砖讜转讗 讛讜讗 注砖讘 讛爪讜诪讞 讘讬谉 讛讞讟讬诐 讜讻诇 讗诇讜 讞诪砖转 讙讜讜谞讬诐 讟专驻讜转谉 讘诪砖讛讜 讜讛转讻诇转 讻注讬谉 讛讻讜讞诇 讛讗讚讜诐 讜讛讻专转讬 讻注讬谉 砖诇 讻专转讬 讗讜 讛讬专讜拽 讘转讻诇讬转 讻注讬谉 驻谞讬 讗讚诐 讛讞讜诇讛 讛专讬 讛讬讗 讻砖专讛 讜讗驻讬' 讗诐 讛讬讛 注诇 驻谞讬 讻诇讛 讜讛谞讛 讟专驻讛 讘讗诇讜 讛讙讜讜谞讬诐 讗讞专 谞驻讬讞讛 讜讛诪讬专讜住 讘讬讚讬诐 讗诐 注讜诪讚 讙讜讜谞讜 讻注讬谉 讛讗讬住讜专 讗住讜专 讜讙诇讜讚讛 讛讜讗 砖谞驻砖' 注讜专讛 讻诇讜 诪讗诇讬讛 讜讻诇 讝诪谉 砖讬砖转讬讬专 诪谉 讛注讜专 专讜讞讘 住诇注 诇讗讜专讱 砖诇砖诇转 讛砖讚专讛 讻诇讜 注讚 砖讬讛讬讜 讻诇 讛讞讜诇讬讜转 诪讻讜住讬诐 讛专讬 讝讜 讗住讜专讛 讛谞讛 谞转讘讗专 诇讱 诪诪讛 砖驻讬专砖谞讜 砖讛诇讻讛 讻专讘谉 讙诪诇讬讗诇 讜讗讬谉 讛诇讻讛 讻专' 诪讗讬专:



讗诪专 讛诪讗讬专讬 讗诇讜 讻砖专讜转 讘讘讛诪讛 谞讬拽讘讛 讛讙专讙专转 讗讜 砖谞住讚拽讛 诇讗专讻讛 讛讜讗讬诇 讜谞砖转讬讬专 讘诪拽讜诐 砖讞讬讟讛 砖讘讛 诪砖讛讜 诪讻讗谉 讜诪砖讛讜 诪讻讗谉 砖诪讗讞专 (砖诇讗讞专 谞住讚拽转) 讻砖驻讜砖讟转 爪讜讗专讛 讛住讚拽讬谉 诪转拽专讘讬谉 讜诪转讞讘专讬谉 讜谞讬拽讘 讛讙专讙专转 砖讛讻砖专谞讜 讗驻讬' 讬砖 讘讜 讞住专讜谉 讜注讚 讻诪讛 转讞住专 砖注讚 讗讜转讜 砖讬注讜专 转讛讗 讻砖专讛 注讚 讻讗讬住专 讗讘诇 诪讗讬住专 讜诇诪注诇讛 讟专驻讛 讜讻讗讬住专 诪爪讜诪爪诐 讚讬谞讜 讻诪讗讬住专 讜诇诪注诇讛:



谞驻讞转讛 讛讙讜诇讙讜诇转 讜讗谞讜 专讜讗讬诐 讗转 讛拽专讜诐 砖诇讗 谞讬拽讘 讻砖专讛 讜讚讘专 讝讛 谞讞诇拽讜 讘讜 讛专讗砖讜谞讬诐 讬砖 诪讬 砖讗讜诪专 砖讗祝 讝讜 讗诐 谞驻讞转讛 讘讻住诇注 讟专驻讛 讜讛讜讗 砖讗诪专讜 讘讙诪专讗 讻讗讬住专 讻讬转专 诪讻讗讬住专 讜讻住诇注 讻讬转专 诪讻住诇注 讜驻讬专讜砖讜 讻讗讬住专 讛讗诪讜专 讘讙专讙专转 讻讬转专 诪讻讗讬住专 诇讛讞诪讬专 讜讻住诇注 讛讗诪讜专 讘驻讞讬转转 讛讙讜诇讙讜诇转 讻讬转专 诪住诇注 讜讛讜讗 讞讜讝专 诇诪讛 砖讗诪专讜 讘讗讛诇讜转 讜讛讜讘讗讛 讘驻专拽 讝讛 讻诪讛 讞住专讜谉 讘讙讜诇讙讜诇转 专"诇 诇讛驻拽讬注 诪诪谞讜 转讜专转 讗讜讛诇 讜讗诪专讜 讘讬转 讛诇诇 讘讻讚讬 砖讬谞讟诇 诪谉 讛讞讬 讜讬诪讜转 讜驻讬专砖讜讛 讘讘讻讜专讜转 讻住诇注 讜讗诪专讜 注诇讬讛 讜讻谉 诇讟专驻讛 专"诇 砖注讚 讻住诇注 讻砖专讛 讜诇诪讚谞讜 讘讻讗谉 砖讻住诇注 诪爪讜诪爪诐 谞讬讚讜谉 讻讬转专 诪住诇注 诇诪讚谞讜 砖诇讗 讛讜讻砖专讛 讘诪砖谞讛 讝讜 驻讞讬转转 讛讙讜诇讙讜诇转 讗诇讗 讘驻讞讜转 诪讻住诇注 讛讗 讻住诇注 讟专驻讛 讗祝 讘砖诇讗 谞讬拽讘 讛拽专讜诐 讜讗诐 谞讬拽讘讛 谞拽讘讬诐 谞拽讘讬诐 砖诪爪讟专驻讬谉 诇讻讗讬住专 讜讻讱 拽讘诇谞讜 诪专讘讜转讬谞讜 谞"注 讜讬砖 诪讞讻诪讬 讛爪专驻转讬诐 砖讛讻砖讬专讜 驻讞讬转转 讛讙讜诇讙讜诇转 讗驻讬' 讘讻诪讛 砖讗诐 砖讬注讜专讛 讘讻住诇注 讛讬讛 诇讜 诇诪谞讜转讛 讘讘住讙"专 讜砖讘 砖诪注转讗 注诐 讞住专讜谉 讘砖讚专讛 讜讻谉 讘诪砖谞转谞讜 讛讬讛 诇讜 诇讜诪专 注讚 讻诪讛 转驻讞转 讗诇讗 驻讞讬转转 讛讙讜诇讙讜诇转 讻砖专讛 讗祝 讘讻诪讛 讜讞住专讜谉 讻住诇注 讛讗诪讜专 讘讘讻讜专讜转 讗诇讗 注诇 讛驻拽注转 讟讜诪讗转 讗讛诇 讜诇讗 谞讗诪专 砖诐 讜讻谉 诇讟专驻讛 讗诇讗 注诇 讞住专讜谉 砖讘砖讚专讛 诇讞讜诇讬讛 讗讞转 讜诪讛 砖讗诪专讜 讘讙诪专讗 砖诇 诪砖谞讛 讝讜 讻住诇注 讘讬转专 诪讻住诇注 讛讜讗 讞讜讝专 诇拽讚讬专转 讻专住 讛讞讬爪讜谞讛 讜诇讚注转 诪讬 砖驻讬专砖 讘讜 谞拽讚专讛 讻住诇注 讟专驻讛 砖讗诐 转诪转讞 转注诪讜讚 注诇 讟驻讞 讜讗讬谉 讛讚讘专讬诐 谞专讗讬谉 砖讛专讬 驻住拽谞讜 讘讛 砖讻住诇注 讻砖专讛 讗讘诇 讘讬转专 诪讻住诇注 讟专驻讛 讜讗讬谉 诇谞讜 讘讝讛 讗诇讗 讻讚注转 专讗砖讜谉 讜讘讛讚讬讗 讗诪专讜 诇诪讟讛 讜讘讙讜诇讙讜诇转 砖讬砖 讘讛 谞拽讘 讗专讜讱 讗驻讬' 讬砖 讘讛 谞拽讘讬诐 讛专讘讛 诪爪讟专驻讬诐 诇诪诇讗 诪拽讚讞 讜讗注"驻 砖砖讬注讜专 讝讛 讗讬谞讜 讗诇讗 诇讘讬转 砖诪讗讬 诪"诪 诪砖诪注 砖驻讞讬转转 讛讙讜诇讙讜诇转 讘讻诇诇 讟专驻讜讬讜转 讜讻谉 砖讗诪专讜 砖诐 诪注砖讛 讘讗讞转 砖谞驻讞转讛 讙诇讙讜诇转讛 讜讛讟讬诇 注诇讬讛 专讜驻讗 讞讬讚讜拽 砖诇 拽讬专讜讬讗 讜讞讬转讛 讜讗诪专讜 诇讜 诪砖诐 专讗讬讛 讬诪讜转 讛讞诪讛 讛讬讜 讻讬讜谉 砖讬专讚讜 讙砖诪讬诐 谞讻谞住讛 讘讛 爪讬谞讛 讜诪转讛 讗诇诪讗 讘讻诇诇 讟专驻讬讜转 讛讬讗 讜讝讛 砖诇讗 讛讜讝讻专讛 讘讘住讙"专 讜讘诪砖谞转谞讜 讻讱 讚专讻谉 砖诇 讞讻诪讬诐 驻注诪讬诐 诪驻专砖讬诐 讜驻注诪讬诐 住讜转诪讬诐 讜诪讜住专讬谉 讚讘专讬讛谉 诇讞讻诪讬诐:



谞讬拽讘 讛诇讘 讜诇讗 诇讘讬转 讞诇诇讜 讜讻讘专 驻讬专砖谞讜讛 讘谞讬拽讘 诪讞诪转 讞讜诇讬:



谞砖讘专讛 讛砖讚专讛 讜诇讗 谞驻住拽 讛讞讜讟 砖诇讛 驻讬' 诇讗 谞驻住拽 讘专讜讘讜 讗注"驻 砖讘驻住拽 诪拽爪转讜:



讛诪住住 讜讘讬转 讛讻讜住讜转 砖谞讬拽讘讜 讝讛 诇转讜讱 讝讛 专"诇 砖谞讬拽讘 讗讞讚 诪讛谉 讘诪拽讜诐 讞讘讜专谉 讜讬爪讗 讛谞拽讘 诇讞诇诇 讞讘专讜 讜谞诪爪讗 讚讜驻谉 讞讘专讜 诪讙讬谉 注诇讬讜:



谞讬讟诇 讛讟讞讜诇 诇讙诪专讬 讛讗 讗诐 谞讬拽讘 驻讬专砖讜 讘讙诪专讗 砖讗诐 谞讬拽讘 讘注诇讬讜谞讜转讜 砖讛讜讗 注讘讛 讘讜 讟专驻讛:



谞讬讟诇讜 讛讻诇讬讜转 诇讙诪专讬 讛讗 讗诐 诇拽讜 驻讬专砖讜 讘讙诪专讗 砖讗诐 谞讻谞住 讛诇拽讜转 诇诪拽讜诐 讞专讬抓 砖讘讜 讟专驻讛 讻诪讜 砖讬转讘讗专:



谞讬讟诇 诇讞讬 讛转讞转讜谉 讜讛讜讗 讛诪转谞讜注注 讘砖注转 讗讻讬诇讛 讜讛住讬诪谞讬谉 谞砖讗专讜 诪讞讜讘专讬谉 讘讘砖专 讜讘讞讜讟讬诐 讜讘诇砖讜谉 讜讗诐 谞讬讟诇 诇讞讬 讛注诇讬讜谉 诇讗 讛讜讝讻专 诇讗 讘讙诪' 讜诇讗 讘诪砖谞讛 讻诇诇 诇讗 讘讻砖专讜转 讜诇讗 讘讟专驻讜转 讜谞讞诇拽讜 讘讛 讙讚讜诇讬 注讜诇诐 讬砖 诪讬 砖讗诪专 讗讬谉 诇讱 讘讟专驻讜转 讗诇讗 诪讛 砖诪谞讜 讞讻诪讬诐 讜讻砖专讛 讜诪讙讚讜诇讬 讛诪讞讘专讬诐 讛讘讬讗讜讛讜 讘讻诇诇 讟专驻讜转 诪驻谞讬 砖讛讬讗 讻讻住讜讬 注驻"讬 讛拽讚专讛 专"诇 砖讛讜讗 讻讙讙 注诇 讛拽谞讛 砖诇讗 讬讛讗 驻转讜讞 诇讗讜讬专 注讚 砖转讻谞住 讛专讜讞 拽专讛 讘拽谞讛 讜讘专讬讗讛 讜讬诪讜转 讜讗诐 谞讬讟诇 讗讬 讗讬驻砖专 诇讞讬讜转 讜讝讛 砖诇讗 谞砖谞讬转 讻诇诇 诪驻谞讬 砖讛讬讗 谞讻诇诇转 讘砖讗专 讛谞讟讜诇讬诐:



谞讬讟诇讛 讛讗诐 讜讛讜讗 讘讬转 讛专讞诐 砖诇 谞拽讘讛 砖讛讜诇讚 诪讜谞讞 讘讛 讜讗讬谉 砖讜诐 讞讬讜转 转诇讜讬 讘讛 讜讗驻讬' 谞讬讟诇讛 讻砖专讛 讜诪讙讚讜诇讬 讛讙讗讜谞讬诐 讗住专讜 讘讝讜 讘注讜祝 讜谞住注讚讜 讘讛 诪转讜讱 砖谞砖讗诇 讚讘专 讝讛 讘讙诪专讗 讛讘讗讛 注诇 诪砖谞转 讗诇讜 讻砖专讜转 讘注讜祝 讜注诇转讛 讘转讬拽讜 讜讻砖讛讜拽砖讛 诇讛诐 注诇 诪讛 砖讛讻砖讬专讜讛 讘诪砖谞讛 讝讜 讛诐 诪驻专砖讬诐 讗转 讝讜 讘讘讛诪讛 讜讛讗讞专转 讘砖诇 注讜祝 讜讗讬谉 讛讚讘专讬诐 谞专讗讬谉 砖讗诐 讻谉 讛讬讛 诇讜 诇诪谞讜转讛 讘讗讜转谉 讟专驻讜讬讜转 砖讛注讜祝 讬转专 注诇讬讛诐 注诇 讘讛诪讛 讜诪讛 砖谞住转驻拽 诇讛诐 诇讗 砖讬讛讜 诪住讜驻拽讬诐 讘注谞讬谉 讻诇诇 讗诇讗 注诇 诪讛 砖讗诪专讜 讻专' 住讬诪讜谉 讜专' 讬爪讞拽 砖讛讜专讜 讘讛 讜谞住转驻拽 诇讛诐 注诇 诪讛 砖讛讜专讜 讘讛 讗诇讗 讻砖专讛 讘讬谉 讘讘讛诪讛 讘讬谉 讘注讜祝:



讜讞专讜转讛 讘讬讚讬 砖诪讬诐 讜讛讜讗 砖爪诪拽讛 专讬讗讛 砖诇讛 讜谞转拽砖讬转 讻讞专讬讜转 砖诇 讚拽诇 讜讚讘专 讝讛 住讬讘转讜 驻讞讚 讜讘讬注讜转 讜讗诐 讛讜讗 讘讬讚讬 砖诪讬诐 讻讙讜谉 诪驻讞讚 专注诪讬诐 讜讘专拽讬诐 讻砖专讛 讜讗诐 讘讬讚讬 讗讚诐 讻讙讜谉 讘讛讘讛诇转 拽讜诇讜转 讗讜 砖诪转驻讞讚转 讘讛专讬讙转 砖讗专 讘讛诪讜转 诇驻谞讬讛 讟专驻讛 讜讘讙诪专讗 讬转讘讗专 讻讬爪讚 讬讘讚拽 讚讘专 讝讛:



讛讙诇讜讚讛 讜讛讬讗 砖谞讬讟诇 讛注讜专 砖诇讛 专' 诪讗讬专 诪讻砖讬专 讜讞讻诪讬诐 驻讜住诇讬谉 讜讛诇讻讛 讻讞讻诪讬诐 讗诇讗 砖讗诐 谞砖讗专 拽爪转 注讜专 讘诪拽讜诪讜转 诪讬讜讞讚讬诐 砖讘讛 讻砖专讛 讻诪讜 砖讬转讘讗专 讘讙诪专讗 讜注诇 住诪讱 讚讘专 讝讛 讛讜讘讗讛 讘诪砖谞讛 讝讜 讘讻诇诇 讻砖专讜转 砖讘讘讛诪讛:





诪讛专砖"讗 - 讞讬讚讜砖讬 讛诇讻讜转

转讚"讛 讗讬诇讬诪讗 讻驻讗 讻讜' 讜讘转专 讛讻讬 讘注讬 专讘 讛讜谞讗 谞讙讚 讛住讬诪谞讬谉 讻讜' 注讻"诇 诪砖讜诐 讚讘讬谉 讛讻讗 讜讘讬谉 讛转诐 讻谞讙讚 讻诇 讛讞诇诇 讗讬讻讗 诇驻专讜砖讬 讛讬讬谞讜 砖讛讜住讬祝 讗驻讬' 讻谞讙讚 讛住讬诪谞讬谉 讗讬 诇讗讜 讚讛转诐 讘转专 讛讻讬 讚讘注讬 专讘 讛讜谞讗 谞讙讚 讛住讬诪谞讬谉 讻讜' 讚讛砖转讗 注"讻 谞讙讚 讻诇 讛讞诇诇 讻讙讜谉 专讬讗讛 讜诇讘 讻讜' 讜拽"诇:


讘讚"讛 讜讞讝讬讬讛 诇讚专讘 诪转谞讗 讻讜' 讜讗"转 讗诪讗讬 诪讜拽讬 转诇诪讜讚讗 讻讜' 讚讗转讬讗 讘讝讛 讛讻诇诇 讜讗注"讙 讚诇讗 讚诪讬讗 讻讜' 注讻"诇 诇转讬专讜爪诐 拽诪讗 砖讻转讘讜 诇专讻讬砖 讚诪专讘讬谞谉 讘讝讛 讛讻诇诇 讗注"讙 讚诇讗 讚诪讬 讛拽砖讜 讻讱 讚谞讬诪讗 讛讻讬 诇专"讬 讜转专爪讜 讚拽讬诐 诇讬讛 讚驻诇讬讙 讘讚专讘 诪转谞讗 讚讛砖转讗 注"讻 诇专"讬 讚诇讗 讗转讬 讘讝讛 讛讻诇诇 讗诇讗 讚讚诪讬 讚讗诇"讻 诪谞诇讬讛 诇专"讬 诇诪注讜讟讬 讻讜诇讬 讛讗讬 诪讗诇讜 讟专讬驻讜转 讚讗讬诪讗 讚诇讗 诪讬注讟 讗诇讗 讚专讻讬砖 讚讛讜讬 讗转讬 讘讝讛 讛讻诇诇 讗注"讙 讚诇讗 讚诪讬 讜拽"诇:





诪讛专"诐

讘讙诪专讗 诪讞讜 讘讙讬讚讗 谞砖讬讗 讜拽讟诇讬 讜讻讜'. 驻讬专讜砖 讻砖讛讬讜 诪谞讬讞讬谉 讗讜转讛 讻讱 讛讬转讛 诪转讛 诪讗诇讬讛 讗讘诇 讛讬转讛 砖讜讛讛 诪诇诪讜转 讜诇讻讱 讗转讜 讜砖讗诇讜 讗诐 砖讜讞讟讬诐 讗讜转讛 诪讬讚 讗讞专 讛爪讬讚讛 拽讜讚诐 砖转诪讜转 讗诐 诪讜转专转 讘讗讻讬诇讛 讗讜 谞讬诪讗 讻讬 诪讬讚 讛讬讗 谞讟专驻转 诪讞诪转 讗讜转讛 讛诪讻讛 讛讜讗讬诇 讜讞讝讬谞谉 讚讻砖诪谞讬讞讬谉 讗讜转讛 讻讱 讛讬讗 诪转讛 诪讗诇讬讛:


讘转讜住' 讚"讛 讗讬诇讬诪讗 讻驻讗 讚讬讚讗 讜讻讜' 讜讘转专 讛讻讬 讘注讬 专讘 讛讜谞讗 谞讙讚 讛住讬诪谞讬诐 诪讗讬 讜讻讜'. 讛讘讬讗讜 讛转讜住' 讝讛 讻讚讬 砖诇讗 谞讬诪讗 讚诇注讜诇诐 讘讻诇诇 讘谞讬 诪注讬诐 讛讜讬 谞诪讬 专讬讗讛 讜讻讘讚 讜诪专 讝讜讟专讗 讚诇注讬诇 讗转讬 诇讛讜住讬祝 住讬诪谞讬诐 讜讛讜讬 谞诪讬 讘讻诇诇 讻谞讙讚 讻诇 讛讞诇诇 讚拽讗诪专 讜拽"诇:


讚"讛 讜讞讝讬讗 诇讚专讘 诪转谞讗 讜讻讜' 讜讬"诇 讚住讘专 专讻讬砖 讚诪专讘讬谞谉 讘讝讛 讛讻诇诇 讗注"讙 讚诇讗 讚诪讬 讜讻讜'. 讜讬"诇 诇驻讬 转讬专讜抓 讝讛 诇专讻讬砖 诇讬砖谞讗 讚讗诇讜 讟专驻讜转 讜讚讗诇讜 讻砖专讜转 诪讛 讗转讗 诇诪注讜讟讬 讜讗讬谉 住讘专讗 诇讜诪专 讚讗讬讛讜 讟专讬驻讜转 讚讜拽讗 讜讗转讬 诇诪注讜讟讬 讛讗 讚专讘 诪转谞讗 讚讛讗 诇驻讬 讛谞专讗讛 讛讗 讚专讘 诪转谞讗 诪住转讘专 讟驻讬 诇讗住讜专 诪讚专讻讬砖 讚讛讗 讚专讘 诪转谞讗 讚诪讬 讟驻讬 诇谞讟讜诇讛 讜讞住讜专讛 诪讛讗 讚专讻讬砖 讜讬"诇 讚诇注讜诇诐 住"诇 讚讗诇讜 讻砖专讜转 讚讜拽讗 讜爪专讬讻讬 讚讗转讬 诇讙诇讜讬讬 讘讝讛 讛讻诇诇 讚诇讗 转讬诪讗 讚诇讗 诪专讘讬谞谉 讘讝讛 讛讻诇诇 讗诇讗 诪讗讬 讚讚诪讬 诇讬讛 诇讻讱 转谞讬 讗诇讜 讻砖专讜转 讛谞讬 讛讜讗 讚讻砖专讜转 讗讘诇 讛讗 讚专讻讬砖 诪专讘讬谞谉 讘讝讛 讛讻诇诇 讜讗讬 拽砖讬讗 诇讱 讗"讻 讝讛 讛讻诇诇 诇"诇 诇讬砖转诪注 讛讻诇 诪讗诇讜 讻砖专讜转 讛讗 拽讜砖讬讗 讝讜 讘诇讗讜 讛讻讬 拽砖讛 谞诪讬 讗专讬砖 诇拽讬砖 讚住"诇 讚讗诇讜 讻砖专讜转 讗转讬 诇诪注讜讟讬 讛讗 讚专讘 诪转谞讗 讗注"讙 讚诇讗 讚诪讬讗 讻诇 讻讱 诇谞讟讜诇讛 讗"讻 诇诪讛 诇讬 讝讛 讛讻诇诇 诇讬砖转诪注讜 讻讜诇讛讜 砖讘 砖诪注转转讗 诪诪讬注讜讟讗 讚讗诇讜 讻砖专讜转 讗诇讗 注"讻 爪"诇 讚讗讬 诇讗讜 讻诇诇讗 讚讝讛 讛讻诇诇 讛讜讛 诪讜拽诪讬谞谉 诪讬注讜讟讗 讚讗诇讜 讻砖专讜转 诇讚讘专 讚诪住转讘专 讟驻讬 诇讻讱 讗爪讟专讬讱 转专讜讬讬讛讜 讜讚讜"拽:





讞讻诪转 砖诇诪讛

讙诪' 讜专砖讘"诇 讗诪专 讗诇讜 讻砖专讜转 讚讜拽讗 讻讜' 讻爪"诇:





诪讛专"诐 砖讬祝

讙诪' 砖讗讬 讗驻砖专 诇砖诪讜讟讛 讻讜'  .   谞讬讞讜砖 讘讘讛诪讛 砖诪讗 诇讗讞专 砖砖讞讟 讛讙专讙专转 谞砖诪讟讛 拽讜讚诐 砖讞讬讟转 讛讜砖讟 讚讛讜讬 讟专讬驻讛 讚诇讬转讗 诇讚专"诇 讚讗诪专 讗讬谉 讟专讬驻讜转 诇讞爪讬 讞讬讜转 讚讻诪讗谉 讚诪谞讞 讘讚讬拽讜诇讗 讚诪讬 注"诇 驻专拽 讛砖讜讞讟 (讞讜诇讬谉 讚祝 诇"讘 注"讘) 讘讙诪专讗 讜讘讗砖专"讬 讚讗"诇 讗讬谉 讚专讱 诇讬砖诪讟 讗讞专 砖谞砖讞讟 讚讛讗 诪讻砖专讬谞谉 诪砖讜诐 砖讗讬 讗驻砖专 讻讜' 讗诪专讬谞谉 砖诇讗讞专 砖讞讬讟讛 谞砖诪讟 讜讻"转 诪驻谞讬 讛讛讻专讞 砖讗"讗 诇砖诪讜讟讛 讻讜' 讗诪专讬谞谉 讘讛讻专讞 砖诇讗讞专 砖讞讬讟讛 谞砖诪讟讛 讗祝 砖讗讬谉 讚专讱 住讜祝 住讜祝 诪讬 讬讬诪专 砖诇讗讞专 砖讞讬讟转 讛讜砖讟 谞砖诪讟 讚诇诪讗 拽讜讚诐 砖讞讬讟转 讛讜砖讟 讜讗驻砖专 讚讜拽讗 讘讗讘专 讗讞专 讻讙讜谉 砖讞讟 讛拽谞讛 讜谞讬拽讘讛 讛专讬讗讛 讗祝 砖转诇讜讬讛 讘拽谞讛 诪砖讗"讻 讘讗讜转讜 讗讘专 注爪诪讜 讗讬谉 住讘专讗 砖讬讟专祝 讛拽谞讛 诇讗讞专 砖讞讬讟转讜: 


讙诪' 讗诪专 专"谞 诇讗 砖谞讜 讗诇讗 砖诇讗 转驻住 讻讜'  .   讛讗讬讚谞讗 讻诇 砖诪讜讟讜转 讗住讜专讜转 讜讗驻讬诇讜 讘诇讗 转驻住 讚诇讛讗砖专"讬 专"谞 讗专"讬 拽讗讬 讚诪讜注讬诇 讛拽驻讛 讘诇讗 转驻住 诪砖讜诐 讚诪讚讬谞讗 讻砖专 讗驻讬诇讜 讝讜诇转 讛拽驻讛 诪砖讜诐 讚讗讬 讗驻砖专 讜讻讜' 专拽 诇讞讜诪专讗 住"诇 诇专"讬 讬拽讬祝 讜诇讛讻讬 诇注讬诇 [诪讛讛讬讗 讚驻"讘 砖讛讘讬讗讜 讛转讜住驻讜转] 讗讬谞讜 诪讜注讬诇 讛拽驻讛 诇拽讜诇讗 [讜诇讗 拽砖讛 拽讜砖讬转 转讜住' 讘讚"讛 讬讘讬讗 讜讬拽讬祝] 讗讘诇 讘转驻住 讚讗驻砖专 诇砖诪讜讟讛 讻讜' 讗讬谉 诪讜注讬诇 讛拽驻讛 [诇专"讬] 讜讗"讻 诇讚讬讚谉 讚讗讬谉 讘拽讬讗讬谉 讛拽驻讛 讟专讬驻讛 讘讻诇 注谞讬谉 讜讻"驻 讘砖"注 讜讛专讘讛 砖讜讞讟讬谉 讟讜注讬谉 讘讜: 


讙诪' 诪讞讜 讘讻讜诇讬讗 讜讻讜'   讜讻讬 诇讛讜住讬祝 注诇 讛讟专讬驻讜转 讻讜'.   讗注"讙 讚诇拽转讛 讘讻讜诇讬讗 讟专讬驻讛 讘诪诇讬讗 诪讜讙诇讗 讛讱 讗讬讬专讬 讘诪讬诐 讝讻讬诐 讜注讬讬谉 诇注讬诇 专"驻 讙讘讬 讬驻诇讞 讻诇讬讜转讬 诪讬 拽讞讬讬 讜讻讜': 


讘专砖"讬 讘讚"讛 讻驻讗 讚诪讜讞讗 讻讜'   讜讗祝 讻谞讙讚 讛住讬诪谞讬诐.   诇专砖"讬 砖驻讬专砖 讚诪讻驻讗 [讚讬讚讗 讛讬讬谞讜] 诪转讞诇转 讻驻讗 讗"讻 诇诪住拽谞讗 [讻驻讗 讚诪讜讞讗] 讗祝[讛诪讜讞] 讬爪讟专讱 讘讚讬拽讛 讜拽"诇: 


讘专砖"讬 讘讚"讛 讜诇讗 谞讛讬专讗 讻讜'   讜诇讗 专讗讬转讜 拽讜讚诐 砖讛诇讱 诇讘讘诇 讻讜'.   讚专讘 讛讬讛 讘转讞诇讛 讘讗"讬 拽讜讚诐 讛诇讬讻转讜 诇讘讘诇 讜讻驻讬专讜砖 讛注专讜讱 讘转注谞讬转 (讚祝 讬') 住讬诪谉 注讬诇讗讬 讘注讬 诪讬讗 [讜讻驻专砖"讬 砖诐]: 


讘转讜住' 讘讚"讛 讗讬诇讬诪讗 讻驻讗 讻讜'   讜讘转专 讛讻讬 讘注讬 专"讛 讻讜'.   讚诇讗 转讬诪讗 诪专 讝讜讟专讗 诪讜住讬祝 住讬诪谞讬诐 讜拽"诇: 


讘转讜住' 讘讚"讛 讬讘讬讗 讜讬拽讬祝 讻讜'   讜讗"转 讜讬讘讬讗 注讜祝 讗讞专 讻讜'.   讚讗讬驻讻讗 诇讗 砖讬砖诪讟 转讞诇讛 讚讗"讻 诪讟专讬驻讜 讜诪讛 诪专讜讬讞 讘讛讛拽驻讛: 


讘讗"讚 诪专讗讬讛谉 砖诇 讛砖诪讜讟讜转 讛诇诇讜 砖讜讬谉.   讗驻砖专 讚讛讻讬 注讚讬祝 讟驻讬 诪诇讚诪讜转 讛砖讞讬讟讛 讚讗讬谉 讚讬谉 讘讬转 讛砖讞讬讟讛 砖诇 讝讜 讚讜诪讛 讘讛讗讚诪讛 诇讝讜 诪砖讗"讻 讻讗谉 讘讛拽驻转 讞转讜讻讬诐 砖诇讗讞专 讛砖诪讟讛 讜诪讬转转 讗讜转讜 住讬诪谉 诪住转诪讗 砖讜讬谉 诪讞转讱 讘砖专 讘注诇诪讗 砖诇 讗讞讚 讚讜诪讛 诇讞讘专转讛 诇讻谉 讻转讘讜 转讞诇转 讚讘专讬讛诐 讗诐 讚讜诪讛 诪专讗讬转 砖诇 讞转讻讬诐 讻讜' 讗讬 讗驻砖专 讚注讚讬祝 讛拽驻转 讛砖诪讟讜转 讜讻讗谉 讗讬 讗驻砖专 讘注谞讬谉 讗讞专 讘讗讜转讛 讘讛诪讛 注爪诪讛 讗讜 专"诇 诇诪专讗讬转 讛砖讞讬讟讜转 砖诇 讗诇讜 讛砖诪讟讜转 砖讜讬谉: 
讘住讛"讚 讜诇诪讗讬 讚讙专住讬谞谉 讻讜' 讬讘讬讗 讘讛诪讛 讗讞专转 讻讜'. 讗讬谉 诇讛拽砖讜转 诇诪讛 诇讬 讗讞专转 讜诇讗 讘讗讜转讛 注爪诪讛 讜讻驻专砖"讬 讬"诇 专讘讜转讗 拽讗诪专 讚讗驻讬诇讜 讘讗讞专转 讗讜 讬"诇 讚讘讘讛诪讛 爪专讬讱 讚讜拽讗 讗讞专转 讚讘注爪诪讛 诪诪"谞 诇讗 讬讛讬讛 讚讜诪讬谉 讛讞转讬讻讜转 讗驻讬诇讜 谞砖诪讟 讛讙专讙专转 拽讜讚诐 砖讞讬讟讛 讚讗讜转讛 砖注讛 讛讬讛 注讚讬讬谉 讞讬讜转 讘讜砖讟 讜注讻砖讬讜 讗讬谉 讘讜 讞讬讜转 砖讻讘专 谞砖讞讟讛 讚讘讘讛诪讛 拽讬讬诪讬谞谉 讗讘诇 注"讬 讛拽驻转 讘讛诪讛 讗讞专转 讬讻讜诇 诇讚诪讜转 讗诐 砖讞讬讟讛 讝讜 讗讚讜诪讛 讻讗讞专转 讗讝 讻砖讬专讛 讜诇讙讬专住讗 讛专讗砖讜谞讛 讗"诇 讛讬讗讱 诪转讜专抓 诪"砖 讻讗谉 诪讚诇注讬诇 讻讬讜谉 讚讛"谞 诪诪"谞 讗讬谞讜 讚讜诪讛 诪讛"讟 讙讜驻讬讛 砖讻转讘讜 讛转讜住' [讗讛讗讬 讚诇注讬诇 讚诪诪"谞 讻讜'] 讚住"诇 讚诇"讚 讚讛转诐 砖讞讟 讗转 讛讜砖讟 诇注谞讬谉 诇讛拽讬祝 讘讜砖讟 讜讚讗讬 讗讬谞讜 讚讜诪讛 讞讬转讜讱 专讗砖讜谉 讘讜砖讟 砖讛讬讛 讛讜砖讟 讞讬 诇讞讬转讜讱 讛砖谞讬 讘讜砖讟 砖讻讘专 讗讬谉 讘讜 讞讬讜转 诪砖讗"讻 讻讗谉 讜讚讗讬 讗诇讜 讛讬讜 诪拽讬驻讬谉 讘讜砖讟 讛讬讛 讚讜诪讛 诇讛讱 讚诇注讬诇 讗讘诇 诪拽讬驻讬谉 讘讙专讙专转 砖谞砖诪讟讛 [砖讻讘专 讗讬谉 讘讛 讞讬讜转 诪砖谞砖诪讟] 讚讝讛 讗讬谉 住讘专讗 砖讬讜注讬诇 讞讬讜转 讛住讬诪谉 砖诇 讜讜砖讟 诇讛砖转谞讜转 诪专讗讛 讛讞讬转讜讱 讚拽谞讛 讜诇注讬诇 讗讬谉 诇讛拽讬祝 [讘讙专讙专转] 讚讛讜讛 讚诇讗 砖讞讟 专拽 讛讜砖讟 诇讞讜讚 砖讘注讜祝 讗讬讬专讬 讜讗讬讚讱 讙讬专住讗 住"诇 讚诇"砖 [讚讙诐 讻讗谉 诪讜注讬诇 讞讬讜转 讛住讬诪谉 砖诇 讜讜砖讟 诇讛砖转谞讜转] 讜讗讬谞讜 谞专讗讛 讻诇诇 诇讜诪专 讚讙讬专住讗 讛专讗砖讜谞讛 谞诪讬 住"诇 讚诇"砖 专拽 讗讬讬专讬 讛讻讗 讘注讜祝 [讜注讚讬讬谉 讙诐 注转讛 讛讜讜砖讟 诇讗 谞砖讞讟] 讚讛讗 讻转讘讜 讗讜 讘讗讜转讛 讛讘讛诪讛 注爪诪讛 讻讜'. 讗讻谉 讘讗砖专"讬 诇注讬诇 住"驻 讛砖讜讞讟 诪讘讜讗专 讛讬讟讘 讚讙讬专住转 讬讘讬讗 讘讛诪讛 讗讞专转 讛讜讗 诇讛诇讻讜转 讙讚讜诇讜转 讚注讬拽专 诇讗讜 讟专讬驻讛 讛讜讗 诇讚讬讚讬讛 [讜讗讬讻讗 讞讬讜转 讙诐 讘讙专讙专转 讛砖诪讜讟 讜诇讗 讬讛讬讛 讚讜诪讛] 注"讻 讬讘讬讗 讘讛诪讛 讗讞专转 注"砖 诪讘讜讗专 讜拽"诇: 


讘转讜住' 讘讚"讛 讜讞讝讬讗 讜讻讜'   讜讗"转 讗诪讗讬 诪讜拽讬 讻讜'.   诇讬"诇 专讗砖讜谉 驻专讬讱 砖驻讬专 讚谞讬诪讗 住讘专讗 讚讗诪专讬谞谉 讘专讻讬砖 讘讚专"讬 讜住讘专转 专讻讬砖 讻讚专"诇 讻讬 讛讬讻讬 讚诇专讻讬砖 诪专讘讬谞谉 讘讝讛 讛讻诇诇 讗祝 讚诇"讚 谞讬诪讗 讛讱 住讘专讗 诇专"讬 讜专讻讬砖 诇讬转 诇讬讛 讛讗讬 住讘专讗 讚诇讗 诪专讘讬谞谉 讘讝讛 讛讻诇诇 讗讗"讻 讘讚讜诪讛 讜讟注诪讜 诪砖讜诐 讗诇讜 讻砖讬专讜转 讚讜拽讗 讻专"诇 (*砖): 
诇专"讬 诪砖讜诐 讚讗讬爪讟专讬讱 诇诪讬转谞讬 讝讛 讛讻诇诇 诇讗转讜讬讬 砖讘 砖诪注转讗 讗讬爪讟专讬讱 诇诪讬转谞讬 转讜 讗诇讜 讟专讬驻讜转 [诇诪注讜讟讬 讚专讘 诪转谞讗] 诪砖讜诐 讚讛讜讬 诪专讘讬谞谉 诇讛 谞诪讬 讘讝讛 讛讻诇诇 讜转谞讬 讗诇讜 讻砖讬专讜转 讗讬讬讚讬 讗诇讜 讟专讬驻讜转 讜诇专"诇 讗讬爪讟专讬讱 讝讛 讛讻诇诇 诇砖讘 砖诪注转讗 讞讜抓 讚专讘 诪转谞讗 [讜讬讚注讬谞谉 讚专讘 诪转谞讗 诪讗诇讜 讻砖讬专讜转 讚讗讬 诇讗讜 讝讛 讛讻诇诇 诇讗 讛讜讬 诪诪注讟讬谞谉 讙诐 砖讘 砖诪注转讗 诪讗诇讜 讻砖讬专讜转 专拽 讛诪住转讘专 讻诪"砖 诪讛专"诐] 讜转谞讬 讗诇讜 讟专讬驻讜转 讗讬讬讚讬 讚讗诇讜 讻砖讬专讜转 讜诇专讻讬砖 诇讬"诇 专讗砖讜谉 [拽砖讛] 诇诪讛 诇讬 讗诇讜 讻诇诇 讜拽"诇:





专砖"砖

专砖"讬 讚"讛 讜诇讗 谞讛讬专讗 诇讬'. 讜讛诇讗 专讗讬转讬 讻讜'. 谞专讗讛 讚爪"诇 讜讛诇讗 专讗讬转 讘诇"讬 讘住讜祝:



转讚"讛 讬讘讬讗. 讚诪诪"谞 诇讗 讬讛讜 讚讜诪讬谉 讻讜' 讚讗讜转讛 砖注讛 讛讬讛 注讚讬讬谉 讞讬讜转 讘讜砖讟 讻讜'. 专"诇 讗讘诇 讛讻讗 讗诐 讛讬' 谞砖诪讟 拽讜讚诐 讗祝 讚讛砖讞讬讟讛 讛讬' 讘住讬' 砖诇诐. 讜讛讞转讱 讚注讻砖讬讜 讛讜讗 讘住讬' 砖讞讜讟. 诪"诪 讻讬讜谉 讚讙诐 讛砖讞讬讟讛 讛讬转讛 讘住讬' 砖诪讜讟 讛"诇 讻诪讜 砖讛讬' 砖讞讜讟 讜讛"诇 诇讛转讚诪讜转. 讗诪谞诐 诇驻诪砖"讻 讛转讜住' 诇注讬诇 (讟) 诇讚注转 讘讛"讙 讚砖诪讜讟讛 讗讬谞讛 讟专驻讛 讜讚讗讬 拽砖讛. 讜讻讘专 讛拽砖讛 讝讗转 讛专讗"砖 诇注讬诇 讘驻"讘 住讬' 讬'. 讜诪讛 砖讛讘讬讗 讛砖"讱 讘住讬' 讻"讚 住拽"诇 讘砖诐 讛转讜住' 砖诇驻谞讬谞讜 转诪讜讛 注"砖: 讜讚注 讚诇讙讬' 讬讘讬讗 讘讛诪讛 讗讞专转 讜讬拽讬祝 讻' 讛专讗"砖 砖诐 讜讬注拽专谞讛 诇讗讞专 砖讞讬讟讛 讻讜' 讜讻"讻 讛讟讜砖"注 讜谞"诇 讚讘讚讜拽讗 谞拽讟讬 讚讗诐 诇讗 讬注拽专谞讛 讗讞专 砖讞讬讟讛 讗祝 讗诐 讛砖谞讬讛 转讗讚讬诐 讬讜转专 讬讜讻诇 诇讛讬讜转 砖诪驻谞讬 讚讛专讗砖讜谞讛 谞砖诪讟讛 讗讞专 讛砖讞讬讟讛 诇讻谉 讗讘讚讛 拽爪转 讗讚诪讜诪讬转讛. 讜诪砖"讻 讛砖"讱 砖诐 讚讛"讛 讗诐 讬注拽专 讜讗讞"讻 讬砖讞讜讟 讗转 讛砖谞讬' 讻讜' 注"砖 谞"诇 讙"讻 讚讛诐 讚拽讜 砖驻讬专 讚诪讛 诇谞讜 诇谞讘诇 讛砖谞讬讛 讞谞诐: 讜讚注 注讜讚 讚讚注转 讛专讗"砖 讜讛讟讜砖"注 讚讬拽讬祝 讛砖讞讬讟讜转 诇讛讚讚讬 讜讗诐 讛砖谞讬讛 诪讗讚诪转 讬讜转专 讟专驻讛 讗讘诇 诪讚讘专讬 讛专砖讘"讗 砖诪讘讬讗 讛讘"讬 诪砖诪注 讚诪拽讬祝 讛讛砖诪讟讜转 讗讛讚讚讬 讜讗诐 讛讗讚讬诪讛 讛专讗砖讜谞讛 讬讜转专 讟专驻讛. 讜讻谉 诪讟讬谉 讚讘专讬 讛转讜住':



讘诪砖谞讛 专砖讘讙"讗 注讚 讻讗讬住专 讛讗讬讟诇拽讬. 讻诇砖讜谉 讛讝讛 讗诪专 讙"讻 讘诪拽讜讜讗讜转 驻"讟 诪"讛:





讛讙讛讜转 讬注讘"抓

讙诪壮 讜诇讗 谞讛讬专讗. 谞"讘 注"诇 驻专拽 专讗砖讬转 讛讙讝 (拽诇讝 讘'):


砖诐 讚讘讬 专讘 驻驻讗 讘专 讗讘讗 讻爪状诇:


砖诐 讜讻讬 诇讛讜住讬祝 注诇 讛讟专驻讜转 讬砖. 谞"讘 讜谞专讗讛 砖讚讬谞讛 讻诪住讜讻谞转:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讜讞讝讬讬讛 讜讻讜' 讚拽讬诐 诇讬讛. 讻注讬谉 讝讛 讘转讜住' 砖讘转 讚祝 讟 注"讘 讚"讛 讛讗 讜砖"谞:





讞讬讚讜砖讬 讞转"住

讜讗诇讜 讻砖专讜转 讘讘讛诪讛 讜讻讜' 诇驻讬 诪讗讬 讚诪住拽讬谞谉 讘砖诪注转讗 讚讜讗诇讜 讞讚 讚讜拽讗 讜讗讬讚讱 讗讬讬讚讬 拽' 拽爪转 诇诪讗讬 讚诪住拽讬谞谉 诇注讬诇 诪"讙 注"讗 讜讘转讜住' 讚"讛 讜讛讗专"讬 讛诇讻讛 讻住转诐 诪砖谞讛 讚诪转谞讬转讬谉 讜讗诇讜 讟专驻讜转 讜讗诇讜 讻砖专讜转 转专讬 转谞讗讬 谞讬谞讛讜 讗"讻 拽砖讛 诇讜诪专 讚讛讗讬 转谞讗 讗讬讬讚讬 讚讗讬讚讱 转谞讗. 讙诐 讻讬 讬砖 诇讚讞讜拽 讘讝讛 讻诪讜讘谉 诪"诪 谞"诇 诇讜诪专 讚讗讬谉 专讞讜拽 诇讬讬砖讘 住转讬专转 诪砖谞讬讜转 讜诇讜诪专 讻讜诇讛 讞讚 转谞讗 讛讜讗 讜拽转谞讬 谞讬讟诇讛 讛讻讘讚 讜诇讗 谞砖转讬讬专 讛讬诪谞讜 讻诇讜诐 讘讜讚讗讬 讟专驻讛. 讜谞砖转讬讬专 讻讝讬转 讜讚讗讬 讻砖专讛 讗驻讬' 讗讜转讜 讻讝讬转 诪专讜讚讚. 讗讱 讗讬 谞砖转讬讬专 讻"砖 驻讞讜转 诪讻讝讬转 爪专讬讱 砖讬讛讬' 讬驻讛 讜诇讗 诪专讜讚讚 讜诪爪讬谞讜 讻诪讛 诪砖谞讬讜转 诪讬转专爪讗 讘讻讬 讛讗讬 讙讜谞讬. 讜诪讬讜砖讘 拽讜' 转讜住' 诇注讬诇 讚"讛 讜讛讗专"讬 讛诇讻讛 讻住转诐 诪砖谞讛 讛谞"诇 讚讬"诇 诇专"讬 讚讗诪专 讜讗诇讜 讟专驻讜转 讚讜拽讗 讜转谞讬 讗诇讜 讻砖专讜转 讗讬讬讚讬 讚讟专驻讜转 注"讻 诪转专抓 诪转谞讬转讬谉 讚诇讗 讛讜讛 讻转专讬 转谞讗讬 讗诇讗 讻谞"诇 谞诪爪讗 住转诐 诪转谞讬转讬谉 讚诇讗 讻诪"讚 讻讝讬转 讚诇讚讬讚讬' 诇注讜诇诐 讘注讬谞谉 讻讝讬转. 讜诪专讜讚讚 讛讗 讗讬讘注讬' 讚诇讗 讗讬驻砖讟讗 诇注讬诇 讜砖驻讬专 讛拽砖讛 诇专' 讬讜讞谞谉 讛讗 讛诇讻讛 讻住转诐 诪砖谞讛 讜讚讜拽讗 诇专"讬 讜专"诇 诇砖讬讟转讬' 讗讘诇 诇诪讗讬 讚拽讬讬"诇 讻专讻讬砖 讗讬谉 讗谞讜 诪讚拽讚拽讬谉 讻诇 讻讱 讜讗诇讜 讻砖专讜转 讜讟专驻讜转 讬"诇 转谞讗讬 讛讜讗 讻诪"砖 讘住诪讜讱 讗讬"讛:


讜讬"诇 讚讜讚讗讬 住讘专转 专"诇 讚讞讜拽 诇讜诪专 转谞讬 专讬砖讗 讗讬讬讚讬 住讬驻讗 讗讱 讛讗 讻' 转讜住' 诇注讬诇 专"驻 讜讗诇讜 讟专驻讜转 讚转谞讬 讗诇讜 讟专驻讜转 诇诪注讜讟讬 讛专讗砖讜谞讬诐 谞讘诇讜转 讜讗"讻 转讜 砖驻讬专 讬"诇 转谞讬 讗诇讜 讻砖专讜转 讚讜拽讗 讜讗诇讜 讟专驻讜转 讻诪"砖 转讜住' 讛谞讬 讟专驻讜转 讜讚诇注讬诇 谞讘诇讜转 讗讱 专' 讬讜讞谞谉 诇讟注诪讬' 讗讝讬诇 讚住"诇 诇注讬诇 诇"讘 注"讘 讻讗谉 拽讜讚诐 讞讝专讛 讻讗谉 诇讗讞专 讞讝专讛 讜讗"讻 注"讻 讗诇讜 讟专驻讜转 诇诪注讜讟讬 讚专讘 诪转谞讛 讜讗诇讜 讻砖专讜转 讗讬讬讚讬 讚转谞讬 住讬驻讗 讗讬讬讚讬 讚专讬砖讗 讜谞专讗讛 讚专讻讬砖 住"诇 讗诇讜 讟专驻讜转 讻诪"砖 专讬砖 驻专拽讬谉 讛谞"诇 讜转谞讬 讗诇讜 讻砖专讜转 讗讬讬讚讬 讚讟专驻讜转 讜诇讗 讗转讬 诇诪注讜讟讬 诪讬讚讬 讜诪讬讜砖讘 拽' 诪讛专诪"诇 诇专讻讬砖 讗诇讜 诇诪讗讬 讗转讬 讜讗"砖:


讞专讜转讛 讘讬讚讬 砖诪讬诐 驻讬专砖"讬 诇拽诪谉 诪驻讜专砖 诪谞讗 讬讚注讬谞谉 讚讘讬讚讬 砖诪讬诐 讛讜讗 讻' 讘驻诇转讬 住讬' 诇"讜 讚诪诇砖讜谉 讝讛 诪砖诪注 讚住"诇 诇专砖"讬 讗驻讬' 讜讚讗讬 讘讬讚讬 砖诪讬诐 爪专讬讻讛 讘讚讬拽讛 讻讛专砖讘"讗 诇拽诪谉 谞"讛 注"讘 讜讚讘专讬讜 谞驻诇讗讜 讘注讬谞讬 讘砖诇诪讗 讗讬 转谞讗 讘诪转谞讬转讬谉 谞讘注转讛 讘讬讚讬 砖诪讬诐 讻砖专讛 讜驻讬专砖"讬 讚爪专讬讻讛 讘讚讬拽讛 讛讬' 诪砖诪注讜转 讻谞"诇 讗讱 讘诪转谞讬转讬谉 拽转谞讬 讞专讜转讛 驻讬' 专讬讗讛 讻讞专讬讜转 砖诇 讚拽诇 讜讛讬讬谞讜 讗讞专 砖讞讬讟讛 诪爪讗谞讜 讻谉 讜讗诪专讛 诪转谞讬转讬谉 讗诐 讝讛 讛讬' 讘讬讚讬 砖诪讬诐 讻砖专讛 讜诇讗 驻讬' 诪转谞讬转讬谉 诪谞讗 讬讚注讬谞谉 讜诪驻专砖 讘砖"住 讚讝讛 诪转讘专专 注"讬 砖讬讻诇讬 讚诪讬讗 讗讘诇 诇注讜诇诐 讗讬诪讗 讗讬 谞讘注转讛 诇驻谞讬谞讜 讘讬讚讬 砖诪讬诐 讜砖讜讘 砖讞讟讜讛讜 讜诪爪讗讜 讻讞专讬讜转 砖诇 讚拽诇 诇讗 讞讬讬砖讬谞谉 诇诪讬讚讬. 讜讛讟"讝 讛拽砖讛 讗讬 住"讚 讗驻讬' 谞讘注转讛 诇驻谞讬谞讜 讘讬讚讬 砖诪讬诐 爪专讬讻讗 讘讚讬拽讛 讗"讻 专讘讘"讞 讚诇讗 讬讚注 讛讱 讘讚讬拽讛 诪"讟 诇讗 砖讗讬诇 讗诪转谞讬转讬谉 诪谞讗 讬讚注讬谞谉 讜讛诪转讬谉 讘砖讗诇转讜 注讚 讚讗砖讻讞 讚讬讻专讬 讘诪讚讘专讗. 讜谞"诇 讚诇拽"诪 讚讛讗 讛专砖讘"讗 诪讜讚讛 讚讘讬讚讬 砖诪讬诐 诇讗 讘注讬 讘讚讬拽讛 讻诇诇. 讗讱 讻' 讗诐 专讗讬谞讜 砖谞讘注转讛 诪拽讜诇 专注诐 讜砖讜讘 讗讞专 讝诪谉 诪讛 砖讞讟讜讛讜 讜诪爪讗讛 爪诪讜拽 讛专讬讗讛 讗讬 转诇讬谞谉 讘讛讱 讜讻砖专讛 讘诇讬 讘讚讬拽讛 讻讝讗讘 砖谞讟诇 讘谞讬 诪注讬诐 讜讛讞讝讬专诐 讻砖讛诐 谞拽讜讘讬诐 讚转诇讬谞谉 讘讝讗讘 讗讜 讚诇诪讗 讛讻讗 讬爪讗讛 诪讞讝拽转讛 诪讞讬讬诐 讚诪讞讬讬诐 爪诪拽讛:


讜讛谞讛 讛讗 讚讬爪讗讛 诪讞讝拽转讛 诪讞讬讬诐 转诇讬 讘驻诇讜讙转讗 讚讗诪讜专讗讬 讘讬讘诪讜转 讻诪讘讜讗专 讘砖"注 讬"讚 讜讘砖"讱 住讬' 谞讜谉 讜讛砖转讗 讟专诐 砖讬讚注 专讘讘"讞 讘讚讬拽讛 讚诪砖讬讻诇讬 讚诪讬讗 讛讜讛 住讘讜专 讚诪转谞讬转讬谉 诪讬讬专讬 砖谞讘注转讛 诇驻谞讬谞讜 讜讻砖专讛 讘诇讗 讘讚讬拽讛 讚转诇讬谞谉 讘诪讛 砖诇驻谞讬谞讜 讗注驻"讬 砖讬爪讗转讛 诪讞讝拽转讛 诪讞讬讬诐 讗讘诇 注讻砖讬讜 诇讘转专 讚谞讜讚注 诇谉 讘讚讬拽讛 讚诪砖讬讻诇讬 讚诪讬讗 谞讬诪讗 诪转谞讬转讬谉 讗讘讚讬拽讛 住诪讬讱 讗驻讬' 谞讘注转讛 诇驻谞讬谞讜 讘讬讚讬 砖诪讬诐 诪砖讜诐 讚讬爪讗转讛 诪讞讝拽转讛 诪讞讬讬诐:


讜讚注 讗驻讬' 诇讛专砖讘"讗 讗诐 谞讘注转讛 诇驻谞讬谞讜 讘讬讚讬 砖诪讬诐 讗讬谉 讗谞讜 爪专讬讻讬谉 诇讘讚讜拽 讗讞专 讞专讜转讛 讚讗讟讜 讻讬讜谉 讚讗讬讻讗 诇诪讬转诇讬 诇讛讬转讬专讗 诇驻谞讬谞讜 诪讬讙专注 讙专注 讗诇讗 讗诐 诪爪讬谞讜 砖爪诪拽讛 讗讞"讻 讘讛讗 驻诇讬讙讬 诇专"谉 转诇讬谞谉 讘讛讘注转讛 讘讬讚讬 砖诪讬诐 砖诇驻谞讬谞讜 讜诇专砖讘"讗 讞讬讬砖讬谞谉 砖诪讗 讻讘专 拽讜讚诐 讝讛 谞讘注转讛 讘讬讚讬 讗讚诐 讙"讻 讗讘诇 讗讬谉 爪专讬讱 诇讞讜砖 诇爪诪讬拽转 讛专讬讗讛 讜讘讝讛 讗"砖 讚诇讗 转讬拽砖讬 讛转诐 讘讝讘讞讬诐 讚诇讗 诪讜拽讬 诇讬' 讚讗讬注专讘 谞讘注转讛 讘讬讚讬 砖诪讬诐 讘讬谉 砖讗专讬 讘讛诪讜转 讻讬讜谉 讚爪专讬讻讗 讘讚讬拽讛 砖讜讘 驻住讜诇讛 诇讙讘讬 诪讝讘讞 讚诇讬转讗 讚诇讗 爪专讬讻讗 讘讚讬拽讛 讻诇诇. 讗讱 讗诐 谞讘注转讛 讘讬讚讬 讗讚诐 诇驻谞讬谞讜 爪专讬讱 诇讜诪专 诇驻"讝 讚讙"讻 讗讬谞讛 爪专讬讻讗 诇讘讚讜拽 讻诇诇 讗诐 爪诪拽讛 讗讝 讗讬谉 诇讛 讞讝拽讛 讗讘诇 讗讬谞讛 爪专讬讻讗 讘讚讬拽讛 讗讞专 讝讛 讜爪"注 讚讬谉 讝讛:





讚讜专 专讘讬注讬

讚祝 谞状讚 注状讗 讙诪专壮 讘转专 讚讘注讬 讛讚专 驻砖讟讛, 讗讞讚 讝讛 讜讗状讝 讘诪砖讛讜 诪状讟 讝讬讛专讬壮 诪拽诇讗 拽诇讬 讜讗讝讬诇. 讜驻专砖状讬 状讙专住讬谞谉状 讜诇讗 讬讚注转讬 讗讬讝讛 讙讬专住讗 讗讞专转 讛讬转讛 诇驻谞讬 专砖状讬 砖专爪讛 诇砖讜诇诇讛. 讜讻驻讬 讛谞专讗讛 讛讗讬 转讬讘转 状讜讗讝讬诇状 专爪讛 专砖状讬 诇拽讬讬诐 砖讛讬壮 讞住专 讘谞讜住讞讗 讗讞专转 砖诇驻谞讬 专砖状讬, 讜砖诇讗 谞讟注讛 诇驻专砖 讚讛讗专住 砖讜专祝 讗转 讛讗讘专 讜诇讻谉 讗讬谉 谞驻拽讜转讗 讘砖讬注讜专讜, 讜诇讻谉 爪专讬讱 诇讙专讜住 状讜讗讝讬诇状 诇讜诪专 讚砖讜专祝 注讚 专讜讘讜 砖诇 讙专讜讙专转 讚住讜驻讜 诇驻住讜拽, 讜讻谉 诪砖诪注 诪专砖状讬 讚诇注讬诇 讘讚祝 讛拽讜讚诐 讚状讛 爪专讬讻讛 诇讘讚讜拽 砖讻壮 砖住讜驻讜 诇砖专讜祝 注讚 砖转谞拽讜讘 讗转 讘谞讬 诪注讬讬诐, 讛专讬 讚诪爪讚 住讜驻讜 诇谞拽讜讘 拽讗转讬谞谉 注诇讬壮, 讜讛状讛 讘讙专讜讙专转 住讜驻讜 诇驻住讜拽. 讗讜诇诐 讚注转 讛转讜住壮 诇注讬诇 讘诪砖谞讛 讗讬谞讜 讻谉, 讗诇讗 讚砖专讬驻转 讗讘专 讛谞诇拽讛 诪谉 讛讗专住, 讛讜讗 讛诪诪讬转 讜诇讗 诪爪讚 砖住讜驻讜 诇讬谞拽讜讘 讗讜 诇驻住讜拽, 讚讗诐 诪砖讜诐 讚住讜驻讜 诇讬谞拽讜讘 讗讜 诇驻住讜拽, 诇讗 讛讬壮 讟专驻讜转 讘驻状注, 讻诪讜 讚诇讗 讞砖讬讘 诪专讗讜转 驻住讜诇讜转 讘专讬讗讛 讜讻讚讜诪讛 诇讟专驻讜转 讘驻状注. 讜诇驻注状讚 诪讛 讚诇讗 讞砖 专砖状讬 讝状诇 诇拽讜砖讬壮 讝讜 讛讜讗 诪驻谞讬 讚诇砖讬讟转讬壮 讜讚讗讬 讚专讜住讛 讗讬谉 诇讜 讘讚讬拽讛 诪讛状转, 诪砖讜诐 讚讛讛诇讻讛 讗转讗 注诇 讚专讜住转 讛讝讗讘 讚讟专驻讛, 讗状讻 砖驻讬专 讛讜讗 讟专驻讜转 讘驻状注, 讗注状驻 砖讟注诐 讛讟专驻讜转 诪砖讜诐 住讜驻讜 诇讬谞拽讜讘 讗讜 诇驻住讜拽, 讗讘诇 讛讞讜住壮 讜专诪讘状诐 讚住状诇, 讚讙诐 诇讜讚讗讬 讚专讜住讛 讗讬转 诇讛 讘讚讬拽讛, 讜讻诇 砖诇讗 讛讗讚讬诐 讛讘砖专 讗讜 讛住讬诪谞讬诐 诪讞诪转 讛讗专住 讻砖专, 诪讜讻专讞讬诐 诇讜诪专 讚砖专讬驻转 讛讗专住 讛讜讗 砖诐 讟专驻讜转 讘驻状注 讜诇讗 诪讟注诐 住讜驻讜 诇讬谞拽讜讘 讜诇驻住讜拽, 讜讛讜讛 讘讻状砖 讘讬谉 讘讜砖讟 讜讘讬谉 讘讙专讜讙专转, 讜诇讗 讙专住讜 讛讗讬 状讜讗讝讬诇状 讗诇讗 讚砖专讬驻转 讗讘专 讘讻状诪 讘讻状砖, 讜讘注诇 讛讗讬讘注讬 讚拽诪讘注讬 拽谞讛 讚谞拽讜讘转讜 讘讻讗讬住专 讚专讜住转讜 讘讻诪讛, 讘讗诪转 讛讬壮 诪住讜驻拽 讘驻诇讜讙转转 专砖状讬 讜转讜住壮 讜驻砖讟 诇讬壮 讻转讜住壮 讚讝讛讬专讬壮 诪讬拽诇讗 拽诇讬, 专状诇 砖讝讛 讟专驻讜转 讘驻状注 讜讛讜讗 讘诪砖讛讜 讘讻诇 讗讘专 讘砖讜讛, 讜讛讜讗 谞讻讜谉 诪讗讚 讜讚讜状拽.


注状砖 讙诪专壮 讗状诇 专状诇, 诪谞讜 专讘 讜诪谞讜 专讘 讜诇讗 讬讚注谞讗 诇讬壮 诪讻讗谉 讬砖 专讗讬壮 诇诪讛 砖讻转讘讜 讛转讜住壮 诇注讬诇 诇状讞 注状讗 讚状讛 讗讬爪讟专讱 讚注讬拽专 砖诪讜 讛讬壮 讗讘讗, 讜专拽 讘砖诐 讞砖讬讘讜转 拽专讜 诇讬壮 专讘, 讜砖诐 讝讛 讜讚讗讬 诇讗 讛讜讛 诇讬壮 讘注讜讚讜 砖砖讬诪砖 讘讬砖讬讘转 专讘讬 讘讗状讬, 专拽 讗讞状讻 讘转讜专 专讗砖 讬砖讬讘讛 讘讘讘诇, 拽专讜 诇讬壮 讘砖诐 专讘, 讻诪讜 专状讬 讛谞砖讬讗 讘砖诐 专讘讬, 讜诇讻谉 专状诇 诇讗 讛讬讛 诪讻讬专讜 讘砖诐 专讘, 讜砖讗诇 诪谞讜 专讘, 讚诇驻讬 驻专砖状讬 讚注讬拽专 砖诪讜 讛讬讛 专讘 诪诇讬讚转讜, 拽砖讛 诇讜诪专 讚专状诇 诇讗 讛讬壮 讝讜讻专 讗转 专讘 砖讛讬壮 讛讞砖讜讘 砖讘转诇诪讬讚讬 专讘讬 讜讬讜转专 讙讚讜诇 讘转讜专讛 讜讞住讬讚讜转 诪专壮 讬讜讞谞谉 讜讚讜状拽.


注状砖 讙诪专壮 砖诪讜讟讛 讜砖讞讜讟讛 讻砖专讛 讜讻讜壮 专状讬 讗诪专 讬讘讬讗 讜讬拽讬祝. 讛专讗砖 讬讜住祝 讝状诇 讛讘讬讗 讻讗谉 拽讜砖讬壮 讛专砖讘状讗 讝状诇 讚讛讗 诇讚注转 讛讘讛状讙, 讚讗讬谉 讘砖诪讜讟转 讛住讬诪谞讬诐 诪砖讜诐 讟专驻讛 讗诇讗 诪讙讝专转 讛讛诇讻讛 讗讬谉 砖讞讬讟讛 诪讜注诇转 讘讛谉, 诇注讜诇诐 诇讗 讬讚诪讜 讛讞转讜讻讬诐, 讚讛讗 讗驻讬诇讜 谞砖讞讟讛 诇讗讞专 砖诪讜讟讛 注讚讬讬谉 讛讬转讛 讘讞讬讬诐 讞讬讜转讬壮 讜讞转讱 讛砖谞讬 讛讜讗 注转讛 诇讗讞专 诪讬转讛: 讜讛专讗砖 讬讜住祝 转诪讛 讚讗驻讬诇讜 诇专砖状讬 讚砖诪讜讟转 讛住讬壮 讟专驻讛, 诪状诪 讗讬谞讜 谞讘诇讛, 讚砖诇讗 讘诪拽讜诐 砖讞讬讟讛 讛讜讗 讜讗讟讜 讟专驻讛 讗讬谉 讘讛 讞讬讜转 注讬讬状砖. 讜讘诪讞讻状转 讚讘专讬诐 讗诇讜 砖诇讗 讘讚拽讚讜拽 讻转讘诐, 讜讗诐 讘诪拽讜诐 砖讞讬讟讛 讚谞讘诇讛, 讛讻讬 诪砖讜诐 讚讗讬谉 讘讛 讞讬讜转 拽专讜讗 谞讘诇讛, 讚讛专讬 专拽 诇讗讞专 诪讬转讛 诪讟诪讗, 讗诇讗 诪砖讜诐 讚讗讬谉 砖讞讬讟讛 诪讜注诇转 讘讜 讬讜转专 诇讻谉 诪拽专讬 谞讘诇讛 诪讞讬讬诐, 讜讻诪讜 砖讘讬讗专谞讜 讝讗转 讘注讬拽专 讬讜状讚 讘讗专讬讻讜转, 讙诐 诪讛 砖讻壮 讚诇诪注诇讛 讚诇讗讜 诪拽讜诐 砖讞讬讟讛 专拽 讟专驻讛 讛讜讛, 讘讝讛 讗讬讻讗 驻诇讜讙转讗, 注讬讬谉 诇注讬诇 讘驻状讘 讘住讜讙壮 讚诪讜讙专诪转. 讜讗谞讬 讘讬讗专转讬 砖诐 讚诇诪讗谉 讚住状诇 讚讻诇 砖谞驻住拽 讛拽谞讛 砖讜讘 讛讜讛 讻诪讚诪讘状讚 讜诇讚注转 讛专砖讘状讗 注诇 讛拽谞讛 注爪诪讜 诇讬讻讗 诪讗谉 讚驻诇讬讙 注状讝, 讗状讻 诪讛 诇讬 谞驻住拽 讘诪拽讜诐 砖讞讬讟讛, 讗讜 诇诪注诇讛 诪诪拽讜诐 砖讞讬讟讛, 讻讬讜谉 讚讟专驻讛 讛讜讛, 诪诪讬诇讗 讚讻讗谉 讚讻诪讘状讚 讜转讜 讗讬谉 砖讞讬讟讛 诪讜注诇转 讘讜, 讜诪诪讬诇讗 讬拽专讗 谞讘诇讛, 讗诇讗 讚诇讙讘讬 谞讬讚讜谉 讚讬讚谉 砖诇 讛拽驻讛, 讗讬谉 砖讜诐 谞驻拽讜转讗 讗诐 讟专驻讛 讜讗诐 谞讘诇讛, 讚讛讻讗 讘讞讬讜转 转诇讜讬 诪诇转讗, 讜讻讬讜谉 讚讘讻讜讘状讻 讻讞讬 讛讜讛 讗讬讱 讬讚诪讜 讛讞讬转讜讻讬诐, 讗诇讗 讚诪状诪 诇讗 讛拽砖讛 讛专砖讘状讗 注诇 砖讬讟转 专砖状讬, 讚讻讬讜谉 讚讟专驻讛 讛讜讛, 讛专讬 讛讙专讜讙专转 讻诪讗谉 讚诪讜谞讞 讘讚讬拽讜诇讗, 讜谞讬讛讜 讚讘讛诪讛 讻讜诇讛 讞讬讛 诇讻诇 讚讘专讬讛, 讗讘诇 讛讙专讜讙专转 讚讛讜讛 讻讚诪讘状讚 讛专讬 讞砖讜讘 讻诪转, 讜讻讗讘专 讛诪讚讜诇讚诇 讚讗讬谉 诇讜 讛转拽砖专讜转 注诐 讛讙讜祝 讗诇讗 讻状砖 砖诇讗 讬讞砖讘 讻谞讬驻讜诇, 讗诇讗 注状讬 诪讬转讛, 讜诇讻谉 诇讗 讛拽砖讛 讛专砖讘状讗 讗诇讗 诇讚注转 讛讘讛状讙 讜讝讛 讘专讜专. 讜驻诇讗 注诇 讛专讗砖 讬讜住祝 讝状诇 讚诇讗 谞讞讜转 诇讻诇 讝讗转.


讜讚注 讚讛诇讘 讗专讬壮 讝状诇 讛讘讬讗 讻讗谉 拽讜砖讬壮 讛诪讛专状诐 砖讬祝 讝状诇 砖讛拽砖讛 讚诪讛 诪讛谞讬 讛拽驻讛, 讻讬讜谉 讚讗驻砖专 讚谞砖诪讟 讘讬谉 砖讞讬讟转 讛拽谞讛 诇讜砖讟. 讜转讬壮 讛诇讘 讗专讬讛, 讚讘讗诪转 讘讝讛 驻诇讬讙讜 专讘 讜专状讬 讛讻讗, 讚专讘 住讜讘专 讻专状诇, 讚讻诇 砖谞驻住拽 讛拽谞讛 讻诪讚诪讘状讚. 讜诇讻谉 拽讗诪专 讗状讗 诇砖诪讜讟讛 砖转注砖讛 砖讞讜讟讛 讚讗驻讬诇讜 讗诐 谞砖诪讟 讘讬谉 住讬诪谉 诇住讬诪谉 讻砖专, 讚讗讞专 砖讞讬讟转 讛拽谞讛 讛砖诪讜讟讛 讗讬谞讛 驻讜住诇转 转讜 讚讛讜讛 讻诪讚诪讘状讚, 讗讘诇 专状讬 驻诇讬讙 注诇 讛讗 讚专状诇 讜诇讬转 诇讬壮 讻诪讚诪讘状讚, 讜讗驻讬诇讜 讛拽谞讛 注爪诪讜 诇讗, 讜讚诇讗 讻专砖讘状讗. 讜诇讻谉 诇讚讬讚讬壮 讗驻砖专 砖谞砖诪讟 讘讬谉 住讬诪谉 诇住讬诪谉, 讜讗讝 讟专驻讛 讛讜讛 诇讚注转 专砖状讬 注讬讬状砖. 讜讻诇 讛讛拽讚诪讜转 讗诪讬转讬诐, 讜讗诐 转专爪讛 诇注诪讜讚 注诇 讘讜专讬讬谉 砖诇 讛讚讘专讬诐 转注讬讬谉 讛讬讟讘 诪讛 砖讻转讘转讬 讘讝讛 诇注讬诇 讚祝 讬状讟 讜讚祝 诇状讘 讘驻诇讜讙转转 专状讬 讜专状诇 讘讝讛. 讗讘诇 诇驻专砖 讚专讘 讜专状讬 讻讗谉 驻诇讬讙讜 讘讝讛, 讗讬 砖诪讜讟讛 砖讘讬谉 住讬诪谉 诇住讬诪谉 驻讜住诇, 讛讜讗 讚讘专 砖讗状讗 诇讛注诪讬讚讜, 讚讛讗讬 讬讘讜讗 讜讬拽讬祝 讚拽讗诪专 专状讬, 讗讬谉 诇讛讜诇诪讜 讜讛诇讘 讗专讬讛 讻壮 讚讬讘讜讗 讜讬砖诪讜讟 讘诪状讗 诇专讗讜转 讛讛砖诪讟讜转 讗讬 讚讜诪讜转 讗讛讚讚讬. 诇讗 讛讘谞转讬 诪讛 拽讗诪专, 讚讗讬讱 讬砖诪讜讟 注讜讚 讛驻注诐 住讬诪谉 讛砖诪讜讟, 讜注讜讚 讝讗转 讚拽讜砖讬壮 讛专砖讘状讗 讘诪拽讜诪讛 注讜诪讚转, 讚讗讬 诇专状讬 住讬诪谉 讛砖讞讜讟 诇讗讜 讻诪讚诪讘状讚, 讗讬讱 讬讚诪讜 讛谞讬 讞讬转讜讻讬诐 讗驻讬诇讜 讗诐 诇讗讞状砖 谞砖诪讟, 讻讬讜谉 讚讙诐 讛讙专讜讙专转 讞讬 讻诪讜 砖讗专 讛讗讘专讬诐, 讜诇讻谉 讚讘专讬 拽讚砖讜 讗讬谞诐 讻讚讬 诇讛拽讬诪诐. 讜讙诐 拽讜砖讬壮 讛专砖讘状讗 拽讬讬诪转, 讗驻讬诇讜 讘诇讗 讘讛状讙, 讻讬 讛讗诪转 讛讜讗 讚专壮 讬讜讞谞谉 诇状诇 讻诪讚诪讘状讚 诇讗 讛专讬讗讛 讜诇讗 讛拽谞讛 讜爪注状讙.


注状砖 讙诪专壮 讝讛 讛讻诇诇: 诇讗转讜讬讬 诪讗讬 诇讗转讜讬讬 砖讘 砖诪注转转讗 讚讘讬壮 讬讜住祝 专讬砖讘讗 讜讻讜壮 讗状诇 讜讻讬 诇讛讜住讬祝 注诇 讛讟专驻讜转 讬砖, 讗讬谉 诇讱 讗诇讗 诪讛 砖诪谞讜 讞讻诪讬诐 讜讻讜壮 注讻状诇 讛讙诪壮. 讜注讬讬谉 诇注讬诇 讘诪砖谞讛 讚状讛 讝讛 讛讻诇诇 诪讛 砖转诪讛转讬 注诇 讛住讜讙讬壮 讚讛讻讗 讚讛专讬 住讜转专 讗状注 诪谞讬壮 讜讘讬壮 讚诪转讞诇讛 讗诪专 讚讝讛 讛讻诇诇 讗转讗 诇讗转讜讬讬 讛谞讬 砖状砖 讜注状讻 讚诪讻讞 讝讛 讛讻诇诇 讗谞讜 诪讜住讬驻讬谉 讻诇 诪讛 砖谞专讗讛 诇谞讜 砖讗讬谞讛 讻诪讜讛 讞讬讛, 讜讻诪砖状讻 讛专砖讘状讗 讘转砖讜壮 住讬壮 爪状讞 讚注诇 住诪讱 讝讛 讛讻诇诇 砖讘诪砖谞讛 讛讜住讬驻讜 讛讞讻诪讬诐 砖讘讚讜专讜转 讛讘讗讬诐 讛谞讬 砖状砖, 诪砖讜诐 讚讘讛谞讬 谞诪讬 讗讬谞诐 讬讻讜诇讬谉 诇讞讬讜转 讜注状讻 注状讬 讛谞住讬讜谉 砖注诇讬讛 谞讘谞讛 讞讻诪转 讛专驻讜讗讛 讬讚注讜 讗转 讝讗转. 讜讘转讜讱 讻讚状讚 讚讞讛 专讬讘状讘 讛讗讬 专讬砖讘讗 讘砖转讬 讬讚讬诐 讚讗讬谉 诇讛讜住讬祝 注诇 讛讟专驻讜转 讜讛专讬 讛讜讗 讛讬壮 诪谉 讛转谞讗讬诐 讛专讗砖讜谞讬诐 砖讘讬诪讬讜 讛讬壮 注讜讚 诪拽专讬讘讬谉 拽专讘谉 驻住讞 (讜讗讜诇讬 诇讗 注诇 讛讗讬 转谞讗 讻讬讜谉 讻讗谉 讜讻谉 谞专讗讛 诪专砖状讬 讜讚讜状拽) 讜讻诪讛 讜讻诪讛 讚讜专讜转 讗讞专讬讜 讞讚砖讜 讟专驻讬讜转 诇专讜讘 讻诪讜 讛谞讬 砖状砖 讜讗讬谉 诇讜诪专 讚诇讛讗讬 诪讻讛 讘讙讬讚讗 谞砖讬壮 讬砖 转专讜驻讛 讜转讞讘讜砖转 讚讗讝 讛讻讬 讛讜讜诇状诇, 讚讙诪讬专讜 讚讗讬 讘讚专讬 诇讛 住诪讬 讜讞讬壮. 讜诪讛 讚诪转专抓 诇讬壮 讘注诇 诪住讚专 讛砖状住 注诇 拽讜砖讬转讜 讚诪拽砖谉 讜讛讗 拽讞讝讬谞讗 讚诪转讜, 讙诪讬专讬 讚讗讬 讘讚专讬 诇讛 住诪讬 讜讞讬壮 诇讗讜 讚注诇 讛谞讬 诪讗讜专注讜转 讛讬壮 拽讘诇讛 讘讬讚讜 讚讬砖 住诐 诇讗诇讜 讗诇讗 讚专讱 讻诇诇 讗讜诪专 诇讜 讚讻诇 讛讟专驻讬讜转 砖诇讗 诪谞讜 讛讞讻诪讬诐 诪住转诪讗 讻谉 讛讜讗 讚讬砖 讗讬讝讛 转专讜驻讛 诇诪讻讜转 讗诇讜. 讜讻谉 诪讘讜讗专 讘专诪讘状诐 砖讛讘讬谉 讻谉. 讚讝状诇 讘驻状讬 讛讬状讘 状讜讗讬谉 诇讛讜住讬祝 注诇 讛讟专驻讜转 讗诇讜 讻诇诇 砖讻诇 砖讗讬专注 诇讘讛诪讛 讗讜 诇讞讬讛 讜注讜祝 讞讜抓 诪讗诇讜 砖诪谞讜 讞讻诪讬 讚讜专讜转 讛专讗砖讜谞讬诐 讜讛住讻讬诪讜 注诇讬讛诐 讘讘转讬 讚讬谞讬 讬砖专讗诇, 讗驻砖专 砖转讞讬讛, 讜讗驻讬壮 谞讜讚注 诇谞讜 诪讚专讱 讛专驻讜讗讛 砖讗讬谉 住讜驻讛 诇讞讬讜转状 注讻状诇, 讛专讬 讚讚专讱 讻诇诇 讗谞讜 讗讜诪专讬诐 讻谉 砖诪住转诪讗 讗驻砖专 砖转讞讬壮 注状讬 讗讬讝讛 专驻讜讗讛 讛谞注诇诪转 诪讗转谞讜 讜讗状讻 讗诐 讛转谞讗 专讬讘状讘 诇讗 专爪讛 诇讛讜住讬祝 诪讛状讟 注诇 讛讟专驻讬讜转 砖讛讬讜 诪拽讜讘诇讬诐 讘讬讚讜 讗讬讱 讛讜住讬驻讜 讛讗诪讜专讗讬诐 注状驻 讛诪砖谞讛 讚讝讛 讛讻诇诇 讻讛谞讛 讜讻讛谞讛. 讜讗诐 谞讗诪专 讚讛讬壮 讙诐 讛谞讬 诪拽讜讘诇讬诐 讘讬讚诐 诪讚讜专讜转 讛拽讚诪讜谞讬诐, 讛讗讬 讝讛 讛讻诇诇 诇诪讗讬 讗转讗, 讚讗讬谉 诇讜诪专 讚讗诐 讬砖讻讞讜 讬讞讝讬专诐 注状讬 讝讛 讛讻诇诇 讚讛讗 讗讬谉 诇讛讜住讬祝 注诇 讛讟专驻讬讜转 诪讻讞 讞讻诪转 讛专驻讜讗讛. 讜专讗讛 讝讛 讻讬 讛专诪讘状诐 讝状诇 讘注爪诪讜 谞讻砖诇 讘诪讛 砖讛讝讛讬专 讻讗谉 砖讗讬谉 诇讛讜住讬祝 诪讻讞 讞讻诪转 讛专驻讜讗讛 注诇 讛讟专驻讬讜转 讜讛讜讗 讛讜住讬祝 诇谉 谞讬讟诇 诇讞讬 讛注诇讬讜谉 讘驻状讗 讛讻状讙. 讜讛住讘讬专 讝讗转 诇讞讻诪讬 诇讜谞讬诇 讚讗讬谉 诇讱 讻诇 砖讗讬谉 讻诪讜讛 讞讬壮 讬讜转专 诪讝讛 注讬讬状砖. 讗讘诇 讚注 讻讬 注诪拽讜 诪讞砖讘讜转 讞讝状诇 讜讗讬谉 讻讗谉 诇讗 拽讜砖讬壮 讜诇讗 住转讬专讛 讜讙诐 驻住拽 讛专诪讘状诐 注诇 诪拽讜诪讜 讬讘讗 讘砖诇讜诐, 讗讘诇 讻讚讬 砖谞讘讜讗 诇诪讟专转 讞驻爪谞讜 爪专讬讻讬谉 诇驻专砖 讛诪砖谞讛 讜讛砖拽讬诇 讜讟专讬壮 砖讘注诪讜讚 讛诇讝讛 讻讬 诪转讜讱 驻讬专讜砖谞讜 讬转讙诇讛 诇谉 讟注诪讗 讜驻讬专讜砖讗 讚讛讗 诪诇转讗 讜诇讻谉 谞注转讬拽 注爪诪谞讜 诇诪砖谞讛.


诪砖谞讛 讜讗诇讜 讻砖专讜转 讘讘讛诪讛 讜讻讜壮 讜讻转讘讜 讛转讜住壮 讚讻讜诇讛讜 爪专讬讻讬 讻讚驻专讬砖谞讗 讘专讬砖 驻专拽谉. 讜讛诪注讬讬谉 砖诐 讘转讜住壮 讬诪爪讗 讚驻讬专砖讜 专拽 讛谞讬 讗讘专讬诐 讚谞讝讻专讜 讘转讜讱 讛讟专驻讬讜转 讜讛讻砖专讜转 诪讙专讙专转 讜注讚 讛诪住住 讜讘讬讛状讻. 讚讛讜讜状讗 谞住讚拽讛 讻诪讜 谞驻住拽讛 讜讻谉 讻讜诇谉. 讗讘诇 诪讛谞讬 讚拽转谞讬 讛讻讬 讘讬谉 讛讻砖专讜转 讜诇讗 谞讝讻专讜 诇注讬诇 讘讬谉 讛讟专驻讜转 讜讛谉 讛谞讛 讟讞讜诇 讻诇讬讜转 讜诇讞讬 讛转讞转讜谉 讜讛讗诐 诇讗 讚讬讘专讜 诪讗讜诪讛, 讜讘讗诪转 拽砖讛 诇诪讛 拽转谞讬 讘讗诇讜 讻砖专讜转 驻砖讬讟讗 讚讻诇 砖诇讗 谞砖谞讜 讘讬谉 讛讟专驻讬讜转 诪诪讬诇讗 讻砖专讜转 讚讗讬谉 诇谞讜 诇讛讜住讬祝 注诇 讛讟专驻讬讜转 讗讘诇 讘讗诪转 拽转谞讬 讛谞讬 讻讚讬 诇讛砖诪讬注谞讜 讚讬砖 讙诐 讘讛诐 讗讜驻谉 讛诪讟专讬祝 讜诪讻讞 讛讗讬 讚讬讜拽讗 拽讗诪专 专讘讗 谞讬拽讘 讛讟讞讜诇 讘住讜诪讻讬 讟专驻讛. 讜专讻讬砖 讘状驻 讚诇拽转讛 讘讻讜诇讬壮 讟专驻讛, 讜谞讬讟诇 讛讗诐 讗讜 讚讗转讗 诇讗驻讜拽讬 诪专状讟 讘住谞讛讚专讬谉 讚讛砖诇讬讱 讘讛诪讛 砖谞讬讟诇 讛讗诐 砖诇讛 诇讻诇讘讬诐 讗讜 讻讛谞讬 驻讜住拽讬诐 讚讘谞讬诪讜拽 讛讗诐 讬砖 诇讛讟专讬祝 讜谞讬讟诇 诇讞讬 讛转讞转讜谉 讻砖专讛, 诇诪讚 诪讝讛 讛专诪讘状诐 讛讗 诇讞讬 讛注诇讬讜谉 讟专驻讛. 讜讛谞讛 诇拽诪谉 讗专状讝 诇状砖 讗诇讗 砖讬讻讜诇讛 诇讞讬讜转 注状讬 讛诪专讗讛 讜讛诇注讟讛 讜讻讜壮 讗诇讗 讚诪讛专砖状诇 讝状诇 诪讜讞拽 诪讬诪专讗 讝讜 砖讗讬谞讛 诪讜讘讗讛 诇讗 讘专讬状祝 讜诇讗 讘专诪讘状诐 讜讻讗砖专 讻壮 讛诪讛专砖状诇 讛讜讗 转讜住驻转 注诇 讛讙诇讬讜谉 诪谉 讛讙讗讜谞讬诐 讜讟注讛 讛住讜驻专 讜讻转讘讛 讘驻谞讬诐. 讜讗谞讬 讗讜诪专 讚诪讗谉 讚讙专住 诇讬壮 讘讙诪壮 讬讛讬壮 诪讬 砖讬讛讬壮 讛讜讗 诪讞讜诇拽 注诇 讛专诪讘状诐 讘讚讬谉 讚诇讞讬 注诇讬讜谉 讜诇讻谉 诪讚讬讬拽 讛讗讬 讚讬谞讗 诪讬讜转专讗 讚诪转谞讬壮 讚拽转谞讬 谞讬讟诇 诇讞讬 讛转讞转讜谉 讻砖专讛 讚诇状砖 讗诇讗 讘讬讻讜诇讛 诇讞讬讜转 注状讬 讛诪专讗讛 讜讛诇注讟讛 讜讻讜壮, 讗讘诇 讛专诪讘状诐 讚讞讛 讛讗讬 诪讬诪专讗 诪砖讜诐 讚住状诇 讚诇注讜诇诐 讬砖 诇注砖讜转 讗讬讝讛 转讞讘讜诇讛 诇讛讻谞讬住 讛诪讝讜谉 讻讬讚讜注 讜诇讻谉 讚讬讬拽 诪诪砖谞讛 讬转讬专讛 讝讜 讚谞讬讟诇 诇讞讬 讛注诇讬讜谉 讟专驻讛 讜诇专诪讘状诐 讙诐 讛讗 讚讗诪专讜 诇注讬诇 诪状讚 注状讗 讜转谞讗 转讜谞讗 谞讬讟诇 诇讞讬 讛转讞转讜谉 讻砖专讛 诇讗 讙专诐 诇讬壮 讚讛讜讗 讝状诇 驻住拽 讚讚讜拽讗 谞讬讟诇 注讚 讛住讬诪谞讬诐 讻砖专 注讬讬谉 讘讻状诪 砖诐.


诪转讜讱 讛讚讘专讬诐 砖讗诪专谞讜 讗谞讜 诇讜诪讚讬谉 讚讻诇 讛谞讬 砖讘 砖诪注转转讗 诇讗 诪讞讻诪转诐 诇讘讚 讞讚砖讜 讜诇讗 注诇 住诪讱 讚讝讛 讛讻诇诇 诇讞讜讚 讗诇讗 讚诇讻讜诇谉 讬砖 专诪讝 讘诪砖谞讛 谞讬拽讘 讛讟讞讜诇 讜诇拽转讛 讘讻讜诇讬壮 讻诪讜 砖驻讬专砖谞讜 讙诇讙讜诇转 砖谞讞讘住讛 诪诪讛 讚拽转谞讬 谞驻转讞讛 讛讙诇讙讜诇转 讻砖专讛 谞注拽专讛 爪诇注 诪注讬拽专讛 注诐 讞爪讬 讞讜诇讬壮 讛讜讗 讟专驻讜转 诪讜专讻讘转 诪砖谞讬 讟专驻讬讜转 讚谞注拽专讜 专讜讘 爪诇注讜转 讘诇讗 讞讜诇讬壮 砖诇诪讛 讟专驻讛 诪诪转谞讬壮 讚讗讛诇讜转 讜讻讘状讛 讜诇讻谉 讛专讻讬讘 专讘 砖谞讬讛诐 讬讞讚 诇讜诪专 讚谞注拽专讛 爪诇注 讜讞爪讬 讞讜诇讬壮 讚讬谞讛 讻谞注拽专讛 讞讜诇讬壮 砖诇诪讛. 讜注讬讬谉 诪讛 砖讻转讘谞讜 讘讝讛 诇注讬诇 谞状讘 注状讗 讜住讬诪谞讬诐 砖谞讚诇讚诇讜 讘专讜讘谉 讗讬 讻驻专砖状讬 诪诪拽讜诐 讞讬讘讜专谉 讘诇讞讬 讛专讬 讛讜讗 讘讻诇诇 注讬拽讜专 住讬诪谞讬诐 专状诇 讻注讬谉 注讬拽讜专 讜讗讬 诇驻讬壮 专状讞 讚谞讚诇讚诇讜 诪讞讬讘讜专诐 讘讗专讻谉 讝讗转 谞专诪讝 诪诪讛 讚拽转谞讬 谞拽讛状讜讜 讜驻住讛状讙 讘讜讬状讜 讛讞讬讘讜专 讚讗砖诪注讬谞谉 讘讝讛 讚讘注讬谞谉 砖讬讛讬讜 诪讞讜讘专讬诐 讬讞讚 讘讗专讻谉 讻讗讘专 讗讞讚 讜讝讛 专诪讝 讟讜讘 讜讘砖专 讛讞讜驻讛 讗转 专讜讘 讛讻专住 讗注状讙 讚砖诪讜讗诇 注状讻 诪驻专砖 谞拽专注 专讜讘 讛讞讬爪讜谞讛 讚诪转谞讬壮 注诇 讛讻专住 注爪诪讜 讻讚讗诪专讬谞谉 诇注讬诇 讘讙诪壮 诪状诪 讻讬讜谉 讚拽转谞讬 讗讜 砖谞拽专注 专讜讘 讛讞讬爪讜谞讛 讚讗讜 转诪讬讚 诇专讘讜转 讗转讗 讜讻讚专砖讬谞谉 讘专讬砖 驻壮 讗讜讗状讘 讜讗注状讙 讚讘诇讬砖谞讗 讚转谞讗 诇讗 谞讚专讜砖 专讬讘讜讬讬谉 讻讗诇讜 讗讘诇 讛讗讬 讗讜 讚讛讻讗 诪砖讜谞讛 诪讗讚 讚讛专讬 转专转讬 讟专驻讬讜转 谞讬谞讛讜 谞讬拽讘 讛讻专住 讛驻谞讬诪讬 讜谞拽专注 专讜讘 讛讻专住 讛讞讬爪讜谞讛 讜诪讛 讝讛 讚拽讗诪专 状讗讜状 讚讗讬讝讛 砖讬讬讻讜转 讬砖 讘讬谉 砖谞讬讛诐 讗讘诇 讗诐 谞讗诪专 讚诪专诪讝 讙诐 注诇 讘砖专 讛讞讜驻讛 砖谞拽专注 讜讛讜讗 诪砖讜诐 讚住讜祝 讛讻专住 砖谞转讙诇讛 诇讬谞拽讜讘 讻诪讜 砖讻转讘 讛讘状讞 住讬壮 诪讞 谞讬讞讗 讟讜讘讗 讚拽讗诪专 讗讜 砖谞拽专注 讜诪专诪讝 注诇 讘砖专 讛讞讜驻讛 讚讝讗转 谞诪讬 诪砖讜诐 谞讬拽讘 讛讻专住 谞讙注讛 讘讛, 讜讛讗 讚专壮 诪转谞讗 讚讘讜拽讬 讚讗讟诪讗 讚砖祝 诪讚讜讻转讬壮 讛讜讗 谞诇诪讚, 诪谞讞转讻讜 专讙诇讬讛, 讚讛专讬 讗诪专讬谞谉 诇拽诪谉 讚讚诪讬壮 拽爪转 诇谞讟讜诇讛 讚讗讬 讻砖专 讛讜讛 讛讜诪状诇 讘讗诇讜 讻砖专讜转, 讚专讙诇 讚砖祝 诪讚讜讻转讬壮 讗注状讙 讚讚诪讬壮 诇谞讞转讱 讻砖专, 讻诪讜 讚拽转谞讬 谞住讚拽 讛讙专讙专转 砖诇讗 谞讟注讛 讚讚诪讬壮 诇谞驻住拽.


讜诪注转讛 讝讻讬谞讜 砖讗状讗 诇讛讜住讬祝 注诇 讛讟专驻讜转 讛砖谞讜讬讜转 讘诪砖谞讬讜转 讗诇讗 讘讗讞讚 诪砖谞讬 讗讜驻谞讬诐, 讗讜 讘讗讘专 砖谞讝讻专 讘讜 讟专驻讜转 讜讗谞讜 诪讜住讬驻讬谉 诪讻讛 讛讚讜诪讛 诇诪讛 砖谞砖谞讛, 讻诪讜 讛谞讬 讚讘讜拽讬 讚讗讟诪讗 讚砖祝, 讜讚谞注拽专讛 爪诇注 讜讞爪讬 讞讜诇讬讛, 讜住讬诪谞讬诐 砖谞讚诇讚诇讜, 讜讻谉 讻诇 讛谞讬 诪讬谞讬 讟专驻讬讜转 讘专讬讗讛, 住讬专讻讗 讜诪专讗讛 讜讘讜注讜转, 讚讻诇 讛谞讬 讘讻诇诇 谞讬拽讘讛 讛专讬讗讛, 讗讜 砖讞住专讛 讛诐, 讗讜 讘讗讘专讬诐 砖谞讝讻专讜 讘诪砖谞讛 讚讗诇讜 讻砖专讜转 砖谞讬讟诇 讗讜 谞讬拽讘 讻砖专 讘讛诐, 讚讗转讗 诇讚讬讜拽讗, 讚讬砖 诪讻讛 讛诪讟专讬祝 讘讛诐. 讜讘讝讛 诪转讬讬砖讘 讛讬讟讘 讚专讬讘状讘 讛砖讬讘 诇讬壮 诇讬讜住祝 专讬砖讘讗, 讚诪讞讜 讘讙讬讚讬 谞砖讬讗 讜拽讟诇讬, 讚讗讬谉 诇讛讜住讬祝 注诇 讛讟专驻讬讜转 诪砖讜诐 讚讙讛状谞 讛讜讗 讗讘专 讞讚砖 砖诇讗 谞讝讻专 诇讗 讘讗诇讜 讟专驻讜转 讜诇讗 讘讗诇讜 讻砖专讜转, 诇讻谉 讗讬谉 诇讛讜住讬祝 讟专驻讜转 讻讝讜 诪讻讞 讝讛 讛讻诇诇 诇讞讜讚, 讜专壮 讗讘讗 讚讛砖讬讘 讻诪讜 讻谉 讘讛讗讬 讚诪讞讜 讘讻讜诇讬壮 讜拽讟诇讬壮, 讗注状讙 讚讻讜诇讬壮 转谞谉 讘讗诇讜 讻砖专讜转, 讗诇讗 讚讗讬谉 诇讚讬讬拽 讚谞讞转讱 讟专驻讛, 讚诪讛 讘讬谉 谞讬讟诇 讻讜诇讛 讗讜 诪拽爪转讛, 讜专拽 诇拽转讛 讘讻讜诇讬讗 讬砖 诇诪讬讚拽 诪砖讜诐 讚讻讗讬讘 诇讛 讟驻讬. 讜注讬讬谉 注讜讚 讘讚讬讘讜专 砖讗讞状讝 讜诪讛 砖讬砖 诇讛注讬专 注诇 讻诇 讛谞讬 讟专驻讬讜转 讚谞讬讟诇 讻砖专 讘讛诐 讜专拽 谞讬拽讘 讗讜 谞诇拽讛 讟专驻讛, 注讬讬谉 讘驻转讬讞讛 注讬拽专 讬讜讚 讜讚讜状拽.


转讜住壮 讚状讛 讞讝讬讛 诇讚专壮 诪转谞讗 讚讗转讬壮 讘讝讛 讛讻诇诇, 诪状讟 讚讚诪讬壮 诇谞讟讜诇讬. 讜讗状转 讚讛讻讗 诪砖诪注 讘讬谉 诇专状诇 讜讘讬谉 诇专状讬 讚诇讗 诪专讘讬谞谉 讘讝讛 讛讻诇诇 讗讗状讻 讚诪讬壮 诇讛谞讱 讚诪转谞讬壮, 讜讗状讻 讛讗讬 讚专讻讬砖 讚诇拽转讛 讘讻讜诇讬壮 讛讬讻讬 讗转讬壮, 讜讛讗 讗诪专讜 讘专讬砖 驻专拽讬谉 讚诇注讜诇讗 讚讗诪专 讞壮 诪讬谞讬 讟专驻讜转 诪谞讜 讞讻诪讬诐 讚讗转讗 诇诪注讜讟讬 讚专讻讬砖 注讻状诇. 讜注讬讬谉 诪讛专砖状讗, 诪讛专状诐 砖讬状祝 讜讬转专 讛诪驻专砖讬诐, 讜讗谞讬 注讜诪讚 讜诪砖转讜诪诐, 讻讬 拽讜砖讬壮 讛转讜住壮 诪专驻住讬谉 讗讬讙专讗 诇讗专注讗 讜讘转讻状讚 住讜转专讬诐 讚讘专讬 注爪诪诐, 讚讛讘讬讗讜 专讗讬讛 诪讚讗诪专 诇注讬诇 讚注讜诇讗 诇讗驻讜拽讬 讚专讻讬砖, 讜讛专讬 诪转讞诇讛 讻转讘讜 讚专讻讬砖 讻讬讜谉 讚讗讬谞讜 讚讜诪讛 诇讛谞讬 讚诪转谞讬壮 讗讬谉 诇专讘讜转 讘讝讛 讛讻诇诇 讜诇诪讛 诇讬壮 诇注讜诇讗 诇讜诪专 诪讬诪专讗 讻讚讬 诇讗驻讜拽讬 诪讚专讻讬砖, 讚诪讬 讛讻谞讬住讜 讻讚讬 砖爪专讬讱 诇讛讜爪讬讗讜, 讛专讬 诪讚讗爪讟专讬讱 诇讚注讜诇讗 讻讚讬 诇砖诇讜诇 讛讗 讚专讻讬砖 诪讻诇诇 讚诪爪讬谞谉 诇专讘讜转 讘讝讛 讛讻诇诇 讚诪转谞讬壮, 讗诇讗 讚讻驻讬 讛谞专讗讛 讛转讜住壮 讛专讙讬砖讜 讘讝讛, 讜诇讻谉 讻转讘讜 状讚诇注讜诇讗 讚讞壮 诪讬谞讬 讟专驻讜转 砖谞讜 讞讻诪讬诐状 讜讛讜讗 砖讬谞讜讬 诇砖讜谉 诪诇砖讜谉 讛讙诪壮 讚讛专讬 讘讙诪壮 讗诪专讜 状讚讞壮 诪讬谞讬 讟专驻讜转 谞讗诪专讜 诇诪砖讛 诪住讬谞讬状 讗诇讗 讚讛转讜住壮 诪驻专砖讬诐 讛讗讬 讚注讜诇讗, 讚诇讗 讛讬讛 讘讬讚讜 拽讘诇讛 讝讜, 讚讘住讬谞讬 谞讗诪专讜 砖诪讜谞讛 诪讬谞讬 讟专驻讜转 讗诇讗 讚讛讜讗 诪讚讬讬拽 诪谉 讛诪砖谞讬讜转, 讚诇讗 拽转谞讬 讗诇讗 讛谞讬 诪讬谞讬诐 讚状谉 讞谞状拽 谞驻状砖, 诪讻诇诇 讚诪讬谉 讗讞专 诇讬讻讗, 讜讗状讻 注讜诇讗 讛讬讬谞讜 诪转谞讬壮, 讜讛谞讛 讻谉 讛讜讗 讛驻讬壮 讛讗诪讬转讬 讘讚讘专讬 注讜诇讗, 讜讻讗砖专 讻谉 讻转讘 讙诐 讛诪讞讘专 讘专讬砖 讛诇讻壮 讟专驻讜转, 讜讻讗砖专 诇诪讚 讻谉 诪讚讘专讬 讛专诪讘状诐, 讻诪讜 砖讘讬讗专谞讜 讘诪拽讜诪讜, 讗讘诇 诇讗 讛讜注讬诇讜 讘讝讛 讻诇诇, 诇讛爪讚讬拽 讗转 讚讘专讬讛诐, 讚谞讬讛讜 讚诇讗 谞讝讻专 讘砖讜诐 讟专驻讬讜转 砖砖谞讬谞讜 砖诐 诇拽讜转讗, 诪状诪 讟注讜转 讙讚讜诇 诇讜诪专, 讚讗讬谉 诇专讘讜转 诇拽转讛 讘讻讜诇讬壮 讘讝讛 讛讻诇诇 诪砖讜诐 讚诇拽转讛 砖诐 讞讚砖 讛讜讗, 讚讛专讬 诇拽转讛 讛讬讬谞讜 砖谞转诪住住 讛讘砖专 讻讗砖专 讻转讘 讛讟讜专 讜讛诪讞讘专, 讜讛讜讗 讙专注 讬讜转专, 诪谞讬拽讘 讗讜 谞讞转讱 讗讜 谞讬讟诇, 讚讛专讬 讻讗讬讘 诇讬壮 讟驻讬 讜讘讻状诪 砖讛谞讬 砖诪讜转 讟专驻讛, 讻状砖 诇拽转讛 讚讟专驻讛, 讚讛专讬 讛讜讗 讘砖专 砖专讜驻讗 讙专讚讜, 讜讻状砖 诪谞讬讟诇, 讜注讬讬谉 诇注讬诇 诪状讙 注状讘 讘诇讘 讗专讬壮 讚状讛 讗诪专 注讜诇讗, 讚拽诪转诪讛 砖诐 注诇 讛讗讜状讛 砖讻壮 讚谞讬拽讘 讛讻讜诇讬壮 注状讬 讞讜诇讬 诇讗 讙专注 诪诇拽转讛 注讻状驻 讗诐 讬砖 讘讜 讞住专讜谉, 讛专讬 砖驻讬专 讛讜讗 讘讻诇诇 谞拽讜讘讛 讗讜 讞住专讛, 讜讻转讘 砖讘讚讜讞拽 讬状诇 讚讻讬讜谉 讚住讜讙 谞拽讜讘讛 讚注讜诇讗 讙状讻 注状讬 诪讞讟 讜讻谉 讞住专讛 注状讬 讞讬转讜讱, 诇讻谉 诇讗 讛讜讛 谞讬拽讘讛 讛讻讜诇讬壮 注状讬 讞讜诇讬 讜诇拽转讛 讘讻讜诇讬壮 讘讻诇诇 住讜讙 谞拽讜讘讛 讜讞住专讛 讜讻讜壮 注讻状诇, 讜转诪讛 讗谞讬 砖讛诇讘 讗专讬壮 讝状诇 讛讞讝讬拽 诇讚讜讞拽, 讚讘专 讘专讜专 讻砖诪砖 讘爪讛专讬诐, 讚讗讬讱 谞讜讻诇 诇讛讻谞讬住 谞拽讘 讗讜 讞住专讜谉 砖注状讬 讞讜诇讬 讘讻诇诇 谞拽讜讘讛 讜讞住专讛, 讘诪拽讜诐 砖讛谞拽讘 讜讛讞住专讜谉 讘诇讬 讞讜诇讬 讻砖专, 讛专讬 讚讻讗谉 讛讞讜诇讬 讛讙讜专诐 砖谞讟专祝 讜诪驻谞讬 砖讛讜讗 诪讻讗讬讘 讬讜转专 讜讗状讻 讛讗讬 诇拽讜转讗 砖诐 讛讞讜诇讬, 砖讛讜讗 诪讻讛 讬讜转专 讙讚讜诇讛 诪谉 住转诐 谞拽讘 讜讞住专讜谉, 注状讻 转讞转 住讜讙 讗讞专 谞讜驻诇, 讗讘诇 讘讛谞讬 讗讘专讬诐 讚谞讬拽讘 讗讜 谞讞住专 住转诐, 谞诪讬 讟专驻讛, 驻砖讬讟讗 讚诇拽转讛 讘讻诇诇 谞讬拽讘 讗讜 谞讞住专 讛讜讗, 讜讻讗砖专 讻转讘 专砖状讬 讝状诇 砖诐, 注诇 诇讗驻讜拽讬 讚专讻讬砖 讜讝讛 讗诪转 诇讗诪讬转讜, 讜讘专讜专 诇讻诇 诪讘讬谉 讚讘专, 讗诪讜专 诪注转讛, 诪讛讗 讚诇讗 诪爪讬谞谉 讘诪转谞讬壮 诇拽转讛 诇讗 砖诪注讬谞谉 讚诇拽转讛 讗讬谞讜 讟专驻讛, 讚讛专讬 讘讻状诪 讚谞讬拽讘 讗讜 谞讞住专 讟专驻讛, 诪讻砖状讻 讚诇拽转讛 讚讛讬谞讜 谞转诪住住 讟专驻讛 讗诇讗 诪诪讛 讚诇讗 谞讝讻专 讟专驻讜转 讘讻讜诇讬壮 讛专讬 讗讬谉 诇谞讜 诇讛讜住讬祝 讟专驻讜转 讘讗讘专 砖诇讗 砖谞讬谞讜 讟专驻讜转 讘诪砖谞讛, 讗诪谞诐 讗诐 谞讝讻专 讘讗诇讜 讻砖专讜转, 讚谞讟诇讜 讛讻诇讬讜转 讻砖专讛, 讚讗转讗 诇讛砖诪注讬谞谉 讚讗讬讻讗 讗讬讝讛 诪讬谉 诪讻讛 讘讻诇讬讜转 砖讛讜讗 讟专驻讛, 砖驻讬专 诪爪讬谞谉 诇诇诪讜讚, 讚诇拽转讛 砖讛讬讗 诪讻讛 讬讜转专 讙讚讜诇讛 诪谞讬讟诇 砖讛讜讗 讟专驻讛, 讜讗讬谉 诇讛砖讬讘 讻讬 住讜讙 诇拽转讛 注讚讬讬谉 诇讗 砖诪注讬谞谉 讘砖讜诐 讗讘专 砖讬讛讬壮 讟专驻讛, 讛讗 讘讜专讻讗, 讚讗讚专讘讛 诇拽转讛 讘讻讜诇谉 砖讬砖 讘讛诐 讟专驻讜转, 谞讜讛讙 讻讬讜谉 讚讘讻诇诇 诪讗转讬诐 诪谞讛, 讗讜诇诐 注讜诇讗 讚诪讜谞讛 诪讬谞讬 讟专驻讬讜转 讛讬讜爪讗讬诐 诪谉 讻诇诇 讛讟专驻讜转 砖讬砖 诇谞讜 讘诪砖谞讬讜转 讛谉 诪驻讜专砖讜转 讜讛谉 诪专讜诪讝讜转, 讗讬 讛讬壮 住讜讘专 讻专讻讬砖 讚诇拽转讛 讘讻讜诇讬壮 讟专驻讛, 讜讬讜爪讗 诪诪讛 讚拽转谞讬 讘讗诇讜 讻砖专讜转 谞讬讟诇讜 讛讻诇讬讜转 讻砖专讛, 讛讜讜状诇 诇诪谞讜转 讟壮 诪讬谞讬 讟专驻讬讜转, 讜讙诐 诇讻诇讜诇 诇拽转讛 讘讬谞讬讛诐, 讜讛讚讘专讬诐 拽诇讜专讬谉 诇注讬谞讬诐 转诇讬状转.


讜讗讞专 讛讚讘专讬诐 讛讗诇讛, 谞讘讬谉 讛讬讟讘 讛砖拽讬诇 讜讟专讬壮, 讜诇讗 讬拽砖讛 诇谉 讻诇诇 诇诪讛 诇讗 拽讗诪专, 讚驻诇讬讙讜 讘讚专讻讬砖, 讚讘讛讗 讚专讻讬砖 讗状讗 讚驻诇讬讙讜, 讚讛专讬 诇拽讜转讗 讚讙专注 诪谞讬拽讘 讗讜 讞住专讛, 讗讬谉 诇讛讜爪讬讗 诪砖讜诐 讚诇讗 讚诪讬壮 诇讛谞讬, 讻讬讜谉 讚讙专注 诪讛谞讬, 讜讘讻诇诇 诪讗转讬诐 诪谞讛, 专拽 讛讗 讚专壮 诪转谞讗 讚砖祝 诪讚讜讻转讬壮 讚讛讜讗 驻讞讜转 诪谞讞转讱 讜谞讬讟诇, 讗诐 讚诪讬壮 诇谞讬讟讜诇讬 谞讜讻诇 诇专讘讜转 讗讜转讜 讘讝讛 讛讻诇诇, 讗讘诇 讗讬 诇讗 讚诪讬壮 诇谞讟讜诇讬, 讗驻讬诇讜 诇专状诇 讚讗诇讜 讻砖专讜转 讚讜拽讗 讜拽讗诪专 讚讗转讗 诇专讘讜讬壮 讛讗 讚专壮 诪转谞讗 讚诇讗 讚诪讬壮 诇谞讟讜诇讬, 讻诪讜 砖讗诪专 讘讙诪壮 讗讬谉 讛讻讜讜谞讛 讚诇讗 讚诪讬壮 讻诇诇 诇谞讬讟讜诇讬, 讜讗讬谉 诇专讘讜转讜 讘讝讛 讛讻诇诇, 讗诇讗 讚讗讬 诇讗讜 诪转谞讬壮 讚讗诇讜 讻砖专讜转 讛讜讜状讗 诇讜诪专 讚诇讗 讚诪讬壮 诇谞讬讟讜诇讬 讜讻砖专, 讜讗转讗 讗诇讜 讻砖专讜转 诇讙诇讜转 诇谉 讚讚诪讬壮 诇谞讬讟讜诇讬, 讜诪诪讬诇讗 讗讬转专讘讬 讘讝讛 讛讻诇诇, 讜讻谉 转专讗讛 诪驻专砖状讬 讝状诇, 讚讝状诇 状讜诇谞讬讟讜诇讬 谞诪讬 诇讗 讚诪讬壮, 讚讛讗 诇讗讜 谞讟讜诇讛 诇讙诪专讬 讛讜讗状 讜讗讞状讻 讻壮 讘讚状讛 讛谞讬, 讜讝状诇 状讛谞讬 谞讟讜诇讬 讛讜讗 讚讻砖专讜转 谞讬讟诇 讛讟讞讜诇 讜讛讻诇讬讜转, 讗讘诇 谞讟讬诇转 讬专讱 讚专壮 诪转谞讗 讟专驻讛状 注讻状诇 讛讝讛讘, 讛专讬 砖诇讱 诇驻谞讬讱, 讚专拽 诪砖讜诐 讚讚诪讬壮 诇谞讬讟讜诇讬, 诪爪讬谞谉 诇讛讟专讬驻讜 诪诪讬注讜讟讬 讚讗诇讜 讻砖专讜转, 讜诇砖讜谉 讛讙诪壮 谞诪讬 诪讜专讛 注诇 讝讛, 讚拽讗诪专 状诇讗讜 诇谞拽讜讘讬 讚诪讬壮 讜诇讗 诇驻住讜拽讬 讜诇谞讬讟讜诇讬 谞诪讬 诇讗 讚诪讬壮状 诪砖诪注 讚诇谞讬拽讜讘讬 讜诇驻住讜拽讬 诇讗 讚诪讬壮 讻诇诇, 讜诇谞讬讟讜诇讬 谞诪讬 诇讗 讚诪讬壮 讚诪讬讜谉 讙诪讜专, 注讚 砖讘注讬 诇专讘讜转讜 讚讛讜讛 讘讻诇诇 谞讬讟讜诇讬, 讜注状讻 讻谉 讛讜讗 讚讗诐 谞讗诪专 讚诇诪状讚 讗诇讜 讻砖专讜转 讚讜讜拽讗, 驻转讞 驻转讜讞 诇谞讜 诇专讘讜转 讛讻诇, 讗祝 诪讛 砖讗讬谞讜 讚讜诪讛 讻诇诇, 诇讗 讘讗讘专 讜诇讗 讘住讜讙 讛诪讻讛, 讗状讻 讗讬讱 拽讗诪专 诇注讬诇 讚讗讬谉 诇谞讜 诇讛讜住讬祝 注诇 讛讟专驻讬讜转 砖诪谞讜 讞讻诪讬诐, 讜讻诪讜 砖讛拽砖转讬 诇注讬诇, 讗诇讗 注状讻 讚讛讗讬 讗诇讜 讻砖专讜转 讙状讻 诇讗 讗转讗 诇专讘讜转, 讗诇讗 讘诪讛 砖讚讜诪讛 拽爪转, 讜讬砖 专诪讝 诇专讘讜转讜 讻诪讜 砖讘讬讗专谞讜, 讜诇讻谉 诇讗 诪爪讗 讛砖状住 诇转诇讜转 驻诇讜讙转讗 讚专状讬 讜专状诇, 讗诇讗 讘讛讗 讚专壮 诪转谞讗 讚讛讜讛 驻讞讜转 诪谞讬讟诇 讜谞讞转讱, 讗讘诇 讚讜诪讛 拽爪转 诇谞讬讟讜诇讬, 讜转诇讜 讗讬 讗诇讜 讟专驻讜转 讚讜拽讗, 讗讜 讗诇讜 讻砖专讜转 讚讜拽讗, 讜转诪讛谞讬 诪讗讚 注诇 讛转讜住壮 讗讬讱 诪爪讗讜 住讘专讜 讚诪讻讞 讗诇讜 讻砖专讜转 诪爪讬谞谉 诇讛讜住讬祝 讟专驻讜转 讻专爪讜谞讜, 讜诪讛 谞注砖讛 注诐 诪讛 砖讗诪专讜 讚讗讬谉 诇讛讜住讬祝 注诇 讛讟专驻讜转 砖诪谞讜 讞讻诪讬诐.


讗讞专讬 讻转讘讬 专讗讬转讬 讘讞壮 讛专砖讘状讗 讝状诇 砖讻壮 讙状讻, 讚讛讗 讚拽讗诪专 讚讚诪讬壮 诇谞讬讟讜诇讬, 诇讗讜 讚讚诪讬 诪诪砖 讗诇讗 讚讗讬讻讗 诇诪讬讟注讬 讘讬壮 讚讚诪讬壮 诇谞讬讟讜诇讬 注讬讬状砖 诪诪讬诇讗 讚讙诐 讗讬讚讱 讚拽讗诪专 讚诇谞讬讟讜诇讬 谞诪讬 诇讗 讚诪讬壮 讙状讻 讛讻讬 诪转驻专砖, 讚讛讜讜状讗 讚诇讗 讚诪讬壮, 讗诇讗 讚诪状诪 讻转讘 讛专砖讘状讗, 讚诇拽讜转讗 讚专讻讬砖 讚诇讗 讚诪讬壮 讻诇诇, 诇状诇 诇专状讬, 讜诪状诪 讛诇讻转讗 讻专讻讬砖 注讬讬状砖, 讜讛讜讗 驻诇讗讬, 讜诪讛 砖讻转讘转讬 讗谞讬 谞驻诇注状讚 讗诪转 诇讗诪转讜, 讜诪拽讜诐 讛谞讬讞讜 诇讬 诇讛转讙讚专 讘讜 讜讚讜状拽.





讬诐 砖诇 砖诇诪讛

讚讬谉 讚讬砖 讘讚讬拽讛 讗驻讬' 诇讜讜讚讗讬 讚专讜住讛 讜爪专讬讱 诇讘讚讜拽 诪讻驻讗 讚诪讜讞讗 注讚 讗讟诪讗 讗诐 讛讗讚讬诐 讜讘住讬诪谞讬诐 注讚 砖讬讗讚讬诪讜 住讬诪谞讬' 注爪诪谉 讜讗诐 谞讬讻专 讗讚讜诐 诪砖讛讜 讗驻讬' 讘拽谞讛 讟专讬驻讛 讜讘讗专谞讜 讚讛讗讬讚谞讗 讗讬谉 讗谞讜 讘拽讬讗讬谉 讻诇诇 讘讘讚讬拽讛 讘讬谉 讘讚专讜住讛 讘讬谉 讘住"讚 讘讬谉 讘谞驻讜诇讛:


转讜 诪住拽讬谞谉 讘讚专讜住讛 注讚 砖讬讗讚讬' 讛讘砖专 讻谞讙讚 讘谞讬 诪注讬讬诐 讜讘住讬诪谞讬诐 注讚 砖讬讗讚讬诪讜 讛住讬诪谞讬诐 注爪诪谉 诇驻讬 砖拽砖讬谉 讛谉 讗爪诇 讚专讬住讛 讜诪"诪 讗驻讬' 拽谞讛 讚专讬住转讜 讘诪砖讛讜 讚讝讬讛专讗 诪讬拽诇讗 拽诇讬 讬转讬讘 专"讬 讜讻讜' 拽诪讬讛 讚专"谞 讜讬转讬讘 讜拽讗诪专 讚专讜住讛 砖讗诪专讜 爪专讬讻讛 讘讚讬拽' 讻谞讙讚 讘谞讬 诪注讬讬诐 讗"诇 讛讗诇拽讬' 诪讜专讛 讘讛 专讘 诪讻驻讗 讚诪讜讞' 注讚 讗讟诪讗 专砖"讬 驻讬' 讚讛讗 讚讘讚拽讬谞谉 讚专讜住' 讛讬讬谞讜 讘住"讚 讗讜 砖讚专住' 讜讗讬谉 诪拽讜诐 讛讚专讬住' 谞讬讻专 诪砖诪注 诪讚讘专讬讜 讚讘讜讚讗讬 讚专讜住讛 诇讗 诪讛谞讬 讘讚讬拽讛 讜讻"驻 专讬讘"讗 讜讛专"谉 讝"诇 讚诇讜讚讗讬 讚专讜住讛 诇讗 诪讛谞讬 讘讚讬拽讛 砖诪讗 驻注诪讬诐 讬讗讚讬诐 讛讘砖专 讜讗讬谉 讗谞讜 讬讻讜诇讬诐 诇讻讜讬谉 诇讛讻讬专 讗讚诪讜诪讬转 讗讘诇 讛专讗"砖 讻' 诪讚讘专讬 讛转讜' 砖讬砖 讘讚讬拽讛 讗祝 诇讜讚讗讬 讚专讜住讛 诪讚讗诪专讬' 讘住讬诪谞讬诐 注讚 砖讬讗讚讬诪讜 讛住讬诪谞讬诐 讛讗讚讬诐 讛讘砖专 讻谞讙讚 讛住讬诪谞讬诐 讜诇讗 讛讗讚讬诪讜 讛住讬诪谞讬诐 讻砖专讛 讗注"讙 讚讜讚讗讬 谞讚专住讛 讻讬讜谉 砖讛讗讚讬诐 讛讘砖专 讜注讜讚 诪讚讘注讬 转诇诪讜讚讗 拽谞讛 谞拽讜讘转讜 讘讻讗讬住专 讚专讜住转讜 讘讻诪讛 讗诇诪讗 讗注"讙 讚诪讗讚讬诐 诪砖讛讜 讜谞讚专住 讜讚讗讬 讘注讬 诇诪讬诪专 讚讻砖专 注讚 砖讬讛讗 讘讻讗讬住专 讜谞专' 砖讙诐 专砖"讬 诇讗 谞拽讟 住驻拽 讗诇讗 诪砖讜诐 讚讗讝 爪专讬讱 诇讘讚讜拽 讘讻"诪 讙讘讛 讜讻专讬住讛 讜爪讬讚讛 讜讻诇 砖讻谞讙讚 讛讞诇诇 讗讘诇 讗诐 讛讬讛 谞讬讻专 诪拽讜诐 讛讚专讬住' 讘诇讘讚 注"讻 讜讻' 讛讟讜专 讘讛诪讛 砖谞讚专住讛 讗讬谉 诇讛 转拽谞讛 讘讘讚讬拽' 讻讬讜谉 砖讜砖讟 讗讬谉 诇讜 讘讚讬拽' 诪讘讞讜抓 讻讚驻专讬砖讬转 诇注讬诇 讘讟专驻讜转 讛讜砖讟 讜讻' 注讜讚 讘砖诐 讛专砖讘"讗 讘讚拽 讜诇讗 讛讗讚讬' 讛讘砖专 诪讘讞讜抓 讗诐 住诪讜讱 诇讚专讬住转讜 讘讚拽 讻砖专讛 讗诐 诇讗 讘讚拽 住诪讜讱 诇讚专住转讜 谞"诇 砖讞讜砖砖讬谉 诇讜 砖讛专讬 讞讜砖砖讬谉 诇住"讚 讜讞讜砖砖讬谉 砖诪讗 砖讬谞讛 诪专讗讬讜 诪讘讞讜抓 讜讛讘专讬讗 讜讬讜专讚 讜谞讜拽讘 诇诪讟讛 注"讻 讜诇讗 讬讚注转讬 诇诪讛 讬砖 诇谞讜 诇讞讜砖 诇讚讘专 砖诇讗 诪爪讬谞讜 砖讞砖砖讜 讘讜 讞讻诪讬' 注讻"诇 讜讛谞讛 诪"砖 砖讗讬谉 转拽谞讛 诇讘讛诪' 讘讚专讬住讛 谞专' 讚诪讬讬专讬 讘住"讚 讗讜 讘讜讚讗讬 讚专讜住' 讜讗讬谉 讗谞讜 讬讜讚注讬谉 讘讗讬讝讛 诪拽讜诐 讚专讬住讛 讜讚注 砖诇讗 诪爪讬谞讜 讘转诇诪讜讚 讛讗讬 诇讬砖谞讗 砖讗讬谉 诇讛 转拽谞' 讗诇讗 砖讗讬谉 诇讜砖讟 讘讚讬拽讛 诪讘讞讜抓 讜讗诪专讬谞谉 诇诪讗讬 谞"诪 诇住驻拽 讚专讜住讛 讗诇讗 砖讛讜讗 住讘专 砖讗讬谉 诇讛 转拽谞讛 讜诇驻讬 讚讘专讬讜 讻诇 讛讘讚讬拽讜转 讛谞讗诪专讬诐 讘转诇诪讜' 讗讬讬专讬 讘注讜祝 讗讘诇 讘讛诪讛 住"讚 讗讬谉 诇讛 转拽谞讛 讗诐 诇讗 砖讬讚注讬谞谉 砖谞讚专住' 砖诇讗 讘诪拽讜诐 住讬诪谞讬诐 讜讛讗 讚拽讗诪专 讛住讬诪谞讬诐 注讚 砖讬讗讚讬诪讜 讘注爪诪讛 讛讬讬谞讜 讘注讜祝 讜讝讛讜 讚讜讞拽 讙讚讜诇 注"讻谞 讚讘专讬 专砖"讬 注讬拽专 砖讻' 讗祝 诇讘讛诪讛 讬砖 诇讛 讘讚讬拽讛 诪讘驻谞讬诐 讜讻讚讘专讬 讘注诇 讛讟讜专 讚诇注讬诇 讜专讜讘 讛诪讞讘专讬诐 诇讗 讞讬诇拽讜 讘讬谉 注讜祝 诇讘讛诪讛 讙诐 诪讛 砖转诪讛 注诇 讛专砖讘"讗 诇诪讛 讬砖 诇讞讜砖 讻讜' 诇"讻 讻讬 诇驻讬 讚讘专讬讜 爪"诇 讛讗 讚讗诪专讜 讜砖讟 讗讬谉 诇讜 讘讚讬拽讛 诪讘讞讜抓 讜诇讗 诇住"讚 讛讬讬谞讜 诪砖讜诐 讛讘砖专 砖注诇 讛住讬诪谞讬诐 讚拽 讜注讬拽专 讛讚专讬住讛 诇讗 讛讬讛 讗诇讗 讘住讬诪谞讬诐 讜诪"讛 讗驻讬' 诇讗 诪讬谞讻专 讘讘砖专 砖讛讗讚讬诐 讗驻"讛 讬砖 诇谞讜 诇讞讜砖 诇讚专讬住转 讛住讬诪谞讬' 讚讗讬谉 诇讜诪专 砖讗讬讬专讬 砖讘讚拽讜 讘砖专 讛住讬诪谞讬诐 讜讛讗讚讬诪讜 讚讘讻讛"讙 讗诪专讬谞谉 讚讗讬谉 讘讚讬拽讛 诇讜砖讟 诪讘讞讜抓 讝"讗 讚讗"讻 诇讗 住"讚 诪讬拽专讬 讗"讜 讚专讜住讛 讜讻"讝 讚讜讞拽 讜讛讗讬讚谞讗 讗讬谉 谞驻拽讜转讗 讘讻"讝 诇讚讬讚谉 讚诇讗 讘拽讬讗讬谉 讘讘讚讬拽讛 讻诪"砖 讘讛"讙 讘讬谉 住"讚 讘讬谉 讜讚讗讬 讚专讜住讛 讗驻' 讗诐 讬讚讜注 讛诪拽讜' 砖讚讞拽 诪"诪 讞讬讬砖讬谞谉 砖诪讗 讗祝 讘诪拽讜诪讜' 讗讞专讬诐 讚专住讬 讘爪驻讜专谞讬讜 讛讚讜专住讬诐 砖讚讜专住讬诐 讜讞讜讝专讬诐 讻诪讛 驻注诪讬诐 讻讚驻专讬砖讬转 (住讬' 注"讚) 诇注讬诇 讜讗"讗 诇爪诪爪诐 讻"讻 讜诇专讗讜转 砖诇讗 讚专住 讗诇讗 讘诪拽讜诐 讗' 讜讻谉 转讜驻住讬诐 讻诇 专讘讜转讬谞讜 讜讛讗讞专讜谞讬诐 砖讗讬谉 讘讚讬拽讛 诇讚专讜住讛 讜谞驻讜诇讛:

